Van Biak Fa, Faiceu News\nInnpiAuthorsThe Chin Express - Ṭial Lian Thang\nArticles by The Chin Express - Ṭial Lian Thang\nTuluk Khuazing* Milem Cu Vanlawng In Malaysia Ah An Ratpi\nJuly 5, 2017 The Chin Express - Ṭial Lian Thang 0\n1.8-metre a sangmi Tuluk khuazing* milem cu vanlawng i a man a fah biknak business class ah an ṭhutter i Malaysia ramah an ratpi. Malaysia ram, Kuala Lumpur ah a ummi Tuluk biakinn Thean Hou Temple [Rel Chap]\nMalaysia Pa Nih RM24.8 Million Toto 4D Jackpot Awngbali* A Poh\nMalaysia ram, Perak state ah a ummi pa nih June 24 ahkhan Toto 4D Jackpot pakhatnak laksawng a paoh. Nain, a tangka cu a va hlam colh lo. Zarh dongh he aa ton caah hlam [Rel Chap]\nMalaysia Palik Pa Lungtur In Bank Hmai Ah A Thi\nJuly 4, 2017 The Chin Express - Ṭial Lian Thang 0\nMalaysia Palik sen 2 pa cu Kedah state i Kulim khuapi bank hmai ah lungtur in tuni ah a nunnak a liam. Mohd Ashri Abu Hassan, kum 46 cu bank ATM lei ah a kal [Rel Chap]\nṬhitum Puai Ah Namtong In An Luhhnawh Hna Lio Video Alar\nMalaysia: Zarhteni ahkhan Gombak ah ngaknu tlangval khuah khat cu ṭhitumnak puai an tuah lio ah mi nih namtong in an luhhnawh hna. Mah lio cu pawngkam minung nih video an thlak i online ah [Rel Chap]\nMinung 5 Lekṭhik Leih In An Thi – Turkey ram\nNizaan ahkhan Turkey ram Akyazi khua i ti lentecelhnak pakhat ah a kalmi minung 5 hna cu lekṭhik nih a leih hna caah an nunnak a liam. Minung 3 cu ngakchia an si. Ti chungah [Rel Chap]\nNitlaklei Ram, Mifim Pawl Nih Vawlei Dang Minung An Kawl Hna Lai\nJune 21, 2017 The Chin Express - Ṭial Lian Thang 0\nNitlaklei (Europe) ram hna i mifim scientists pawl nih vawlei dangah a ummi minung asiloah thil nung hna kawl dingin hnattlaknak minsen an thut cang. Mah rian cu “The PLATO mission” tiah an auh. Minung [Rel Chap]\nPhilippines Sianginn A Luhhnawhtu ISIS Ralhrang An Zaam Cang\nPhilippines ram thlanglei ah a ummi khua pakhat i siangniamruun (primary) sianginn cu tu zingka cu ISIS ṭanhtu ralhrang pawl nih an luhhnawh i siangngakchia tam lakte an tlaih hna nain an zaam ṭhan cang [Rel Chap]\nIndia Ram Hruaitu PM Modi Sinah Minung Thong Tampi Puan Phah In Yoga An Tuah Ve\nNew Delhi, India: Tuni cu “Vawlei Pumpi Yoga Ni” a si bang, India ram hruaitu Prime Minister Narendra Modi cu Yoga a tuah i minung thong tampi nih an tuah ve. Tuni hi a kum 3nak [Rel Chap]\nVanlawng Nih Thlichia Aa Pah Caah Minung 20 Hliamtuar\nJune 19, 2017 The Chin Express - Ṭial Lian Thang 0\nTuluk vanlawng company “China Eastern Airlines” vanlawng pakhat cu Tuluk ram Yunnan state/province ah a ṭum hlan ah thlichia aa pah caah aa citmi minung 20 hliam an tuar. Vanlawng number MU744 cu Pintit khualipi Paris [Rel Chap]\nMalaysia Ramah Kawl Nu Pawl Thil An Fir Ning\nTu kum chungah Malaysia Kawlram nu pawl nih kungṭeih 2 ah thil an fir ning cu The Star thawngzamhca nih tuni ah a phuan. Kungṭeih chung dawr pawl ahhin thil man pek lo ahcun ralrin [Rel Chap]\nPhilippines IS Dohnak Ah Minung 329 Nunnak A Liam Cang\nJune 17, 2017 The Chin Express - Ṭial Lian Thang 0\nPhilippines ram thlanglei ah a ummi Marawi khuapi cu ISIS nih an lak caah Philippines ralkap nih thla 1 chung deng an tuk cang hna. Tuni ah Philippines ralkap nih vanlawng le miakpi in an [Rel Chap]\nJapan Company Pawl Cu An Zung Chungah Rianṭuan Pah In Eksisai An Tuah Tawn\nJune 16, 2017 The Chin Express - Ṭial Lian Thang 0\nJapan ram khualipi Tokyo ah a ummi IT company pawl cu an zung chungah eksisai tuahnak an bunh i an rianṭuantu pawl cu rianṭuan pah in eksisai an tuah tawn. Cutin an tuahmi nih hin [Rel Chap]\nRM5 Million Man Saphu Phaw Malaysia Ah An Tlaih\nNizaan ahkhan KLIA ah Ghana ram in an hung kuatmi RM5 million man saphu phaw cu thil chektu palik nih an tlaih. “KLIA i thil chek lonak hmun ah a rak ṭummi vanlawng chung i [Rel Chap]\nMalaysia Rili Ah Zinan Phurtu Tilawng A Pil, Minung 6 An Tlau\nJune 15, 2017 The Chin Express - Ṭial Lian Thang 0\nJohor Rili cungah zinaan a phurtu tilawng a kal liopi ah tilawng cungah thil pakhat a puak i tilawng cu a pil. Tilawng rianṭuantu Indonesia rammi 6 an tlau tiah The Star nih tuni ah [Rel Chap]


CHIN MILLIONNAIRE TI AN PHU – Chin 11 News\nCHIN MILLIONNAIRE TI AN PHU\nPosted By: Chin News April 13, 2020\n(A dih tiang rel hrimhrim)\nChina ram Wuhan khua in ai sem i vawleicung pumpi a kan buaiter viartu Coronavirus (COVID-19) zawtnak kham/do nak caah US mirum (billionaires) pawl nih an ngeihmi phaisa tampi an hlut tiah media nih an ṭialmi hmuh a si. COVID-19 donak ca i phaisa tamcem a hlumi US mirum hna cu mizei dah an si zoh tuah hna usih.\n1. Amozon CEO Jeff Bezos:\nJeff Bezos hi vawleicung mirum cem a si i a ngeihmi phaisa $140 billion (Ref: Chinadaily.com.cn) chung in Coronavirus donak caah $100 million a hlut. # $1 Billion cu $1000 million a si i $140 billion cu $140,000 million ti nak si. Lai tuak i tuak ahcun ting $140 a ngei i COVID-19 donak caah $100 a hlut ti nak si. A ngeihmi zat tuah ahcun 0.04% te hi a hlut tinak si i a tlawm ngai tipiak fawi ngai ding in a um. A tamtuk ko.\n2. Bill Gate le Melina\nMicrosoft CEO hlun, Gate’s Foundation ngeitu Bill Gate hi vawleicung mirum cem changtu a si ve i $113.1 billion a ngeihmi chung in Coronavirus danak caah 100 million a hlut ve. An phaisa ngeihmi zat tuah in cun Jeff Bezos naak in tamdeuh a hlut ti khawh si.\n3. Twitter CEO Jack Dorsey:\nJack Dorsey hi billionaire cu a si ve nain a ngeihmi phaisa hi $3.89 billion lawng a si. Bezos le Gate nih ngeihmi he cun ai thlau dom. Nain, Coronavirus danak caah a hlutmi hi $1 billion bak a si i a ngeihmi dihlak chung in 28% renglo a hlut tinak si. Hlut lei ah cun Amazon CEO le Gate’s Foundation naak in a let tamtuk in a hlut khawh.\n4. CHIN CEO JAME NULEPA\nJame nulepa hi New York pawng Syracuse i a ummi an si. Jame pa hi Matupi pengmi a si. Jame nu hi Senthang peng Bungtuah khua a si. Syracuse ah zei rian dah an ṭuan ti kan hlat kho deuh rih lo nain Pathian thluachuah a dongmi chungkhar cu an si hrim lai ti zumh a si.\nAho nih chimh chom le hal chom hau lo tein anmah lungtho te bak in dah kaw ram le miphun ca i rian a ṭuanmi hna CNF/A pawl caah bawmhnak pek ve kan duh ko e tiah The Chin Voice ngeitu an chimh i $1000 bak an van pek colh ve.\nJeff Bezos le Bill Gate nih Coronavirus donak ca i $100 million veve an hlutmi naak in Jack Darsey le Jame nulepa nih Coronavirus le CNF/A ca i an hlutmi hi a let in a tam deuh. Cucaah, Jame nulepa hi CHIN MILLIONNAIRE ah chiah phu an si. Pathian nih Chin Millionnaire ah kan serpiak sawh hna seh.\nHi cabia/post hi JAME NULEPA nih Miphun le Ram an dawt ning upat peknak can ah ṭial hnawhchanmi a si.\nSource: The Chin Voice


Thawngtha Taktak Si,Kalay PDF Nih An Cawkmi Meithal Thatha Cu a. – Chintanbo\nApril 2, 2022 admin THAWNGPANG 0\nNawlngeihnak latu SAC ralhrang ralkap ralchanh in kahdohnak dingah mipi nih an thawhmi phaisa hmangin cawkmi hriamnam hna cu tluang tein an phan cang tiah April 2 ah Ranger Kalay PDF nih cathanh an chuah.\nHriamnam cawk a har ning, a thiar ning le i kuatnak a harsat ruangah a hmasa ahcun hriamnam hi kut chungah an phan khawhlonak a si i, tu thla chungah AK meithal zunkhat, a phan chap dingmi a um rih tiah an langhter.\nKuanfang man a fak ngaingai cang tikah MM40 kuanfang zong tlawmpal lawng cawk khawh a si. Cucaah mipi nih pehzulh in bawmhnak nan kan pek chap nak lai zangfah kan in nawl hna tiah Ranger Kalay PDF nih cathanh an chuah hi a si.\nThawng dang Mizapi an tamnak dawrthluan, Hlei, Sianginn tel in Miazpi tamnak Public Area pawl ah bomb puah ding in SAC nih an ralkapnle palik pawl nawl an pek hna tiah Palek bawi pawl hna sin in theih asi.\nSAC nih Public Area ah bomb puah ding in ralkap le palek nawl a pek hna nak hi PDF nih ramchung ah buainak an chuahpi mizapi sualnak ngeilo an thahnawn hna tiah lih in thawngzamh ding ah an tiahmi asi.\nPalek bawi pakhat nihcun Bomb a puah lio file kha SAC sin ah ap ding an kan ti, hi bomb puah tu ding ahhin SAC caah zumh a takmi le a hmur a cipmi palek le ralkap an thim hna tiah a chim.\nSAC nih ai tinh ning ahcun ramchung buainak le puahkehnak le mizapi thahnawnnak hi SAC a dohkalhtu PDF tuahmi an si tiah langhter ai timhmi asi.\nSAC thawngzamh simi MRTV, Myawaddi TV pawl zong nih nitin in ramchung buaibainak cu PDF nih an tuahmi a si mizapi sualnak ngeilo an thah hna PDF hi ralhrang an si tiin an chim peng ve.\nMisual pa putin kong lam, Russia President Vladimir Putin nih cun Russia sin i Gas a cawtu hna ca ah phunglam thar a ser i, nizan tihni ah khan President Putin nih cun fehternak a tuah cang.\nCu phung thar ah cun Russia hawikom ṭha silo ram hna nih Russia sin i gas an cawk tikah dollars siloin Russia phaisa Rubles in gas man an pek a hau cang lai. Rubles in an pek lo ahcun an caw kho ti lai lo, tiah nawl a chuah.\nPresident Putin nih cun, Nihin in phung thar kan ser cang i, Russia gas cawk a duh mi nih cun Ruble account an ngeih a hau cang lai. Hi phung thar hi April 1 in kan hman lai, tiah a chim.\nHi kong he pehtlai in Gas cawtu hna nih harnak an ton ahcun kanmah thiam lo a si ti lai lo. Ramdang nih man ngei lo in zeihmanh an kan tuahpiak lo bantuk in kannih zong nih man ngei loin zeihmanh kan tuah ti lai lo, tiah a chim chap.\nRussia le Ukraine buainak ruangah vawileicung ramdang hna nih cun Russia phihkharnak ah phaisa cawlcanghnak hi an hman cem mi hmanrua a si i, dollars phihkhar an si caah company tampi nih.\nRussiaah an rian an pehzul kho lo, tiah Putin nih cun a chim. Cucaah US le Europe ah Russia thilri pawl cu cawlcang kho lo in an um i, chawlehnak ah harnak tampi a um. Russia nih Nitlak lei ram pawl lehrulhnak ah.\nphihkharnak a tuah chin ve i, Russia gas cawtu hna nih Russia phaisa lawng an hman khawhnak ding lam a ser ve,Russia nih gas cawknak kongkau ah phungthar a ser caah European Union ram hna nih cun duhlonak an langhter.


Falam Khuanu Khuapa Ah Ramkhel Party Le Biaknak Lei Upa Tel Dingin An Fehter - THE CHINLAND POST\nFalam Khuanu Khuapa Ah Ramkhel Party Le Biaknak Lei Upa Tel Dingin An Fehter\nFalam Khuanu Khuapa (2018-2020) term 2019 kum dih General Meeting cu September 14, 2019 USDP Party zung, Falam ah an tuah i phunglam le thimnak an ngei tiah theih a si.\n“Phunglam bylaw kan rak ngeimi ah ramkhel party le biaknak lei riantuanupa hna cu itel hlah she timi kha zalongte in itel than dingin kan remh than. Cucaah cu ramkhel party minung, biaknak minung tiin a um ti lai lo. Caantling in riantuan mi kan si lo tikah ah Khuanu Khuapa a ummi dihlak hi Party pakhat khat ah aa telcia mi lawngte kan si ko caah tel than si ko she kan tinak a si” tiahFalam Khuanu Khuapa Vice Chairman PuZung Bawi Pum nih The Chinland Post ah a chim.\nFalam Khuanu Khuapa cawlcanghnak ah Party minung an itel mi nih bu thit hruainak kong ah “ramkhel upa hna, biaknak lei upa hna zongi tel ko hna she tiah kan ti. Ahlan zong Party minung lawngte aa tel mi in kan ihruai ko I buaibainak a um lai lo. Thanchonak lei caah Ramkulh Cozah biaruahkhawhnak caah kanihmaitlaktawnmi a si ko. Chin ramkulh Khuanu Khuapa hmanh thate in dir kho cang usih law kan herhbau kip Cozah sin chimphuannak hmanh ngeipeng usih law a tha” tiah a biapeh ah a chim.\nChin ramkulh huap Khuanu Khuapa Tonnak cu November 27-28, 2018 Hakha ah tonnak rak tuah a si i 2019 Bupi tonnak ngei kho ding in Pengkip Khuanu Khuapa aiawh hruaitu pakhat cio le hruaitu lutlai ah Pu Ral Kham thim tiah theih a si.\nFalam Khuanu Khuapa hi 2000 kum Ralkap chan ah ralkap Cozah nih rak dirhtermi a si i 2011 tiang cu RalkapCozah nih an thimmi minung nih hruai a rak si. 2011 Zaukphung Cozah a kai hnu in mahte in ithim a si i Falam sang(4) a ummi ah ai-awh tupa lai minung 20 cio an ithlah i Kum hnih dan ah voikhat Falam Khuanu Khuapa hruaitu thim a si tiah theih a si.\nPrevious 2019 Chin Ramkulh Chung Ah Motor –Cycle Tlaihmi 1520 A Si Cang\nNext 2019 January In August Tiang Motor Le Cycle Accident In Athimi Minung 38 An Si


AA Ralbawi || Rakhine Ramkulh Ah Cun CDM Cawlcanghnak A Herh ve Lo Timhtuahmi Kan Ngei Cia – CHINLAND TODAY NEWS\nApril 13, 2021 admin Asia News 0\nTulio kawlram buainak ah CDM cawlcanghnak nih kawlram ralkap pawl beidongin a tuah hna lai tiah ruah a si i ram chung hmunkipah CDM cawlcanghnak cu tuah a si tawn. CDM cawlcanghnak tiin cheukhat cozah rian tuan pawl zong an rianin an i phuak i ralkap uknak duh loin lam an zawh. Cu bantukin CDM cawlcanghnak cu Rakhan ramkulh ah cun a hau tuk lo tiah Rakhine ralkap AA hotu Thun Myat Naing nih cun a chim.\nCun April 10 ah Rakhine ralkap AA kum 12 tlinnak puai zongah ca a kuat. Cu ca cu mipi caah rel piak an si pinah Rakhind mipi zong rel piak an si. Ca chungah cun AA hotu Thun Myat Naing nih cun Rakhine ramkulh chungah CDM cawlcanghnak le lamzawhnak ngeih cu kan duhmi a si lo i a herh fawn lo. Kanmah nih kan thut dir ning kong cu fel fai tein kan i suai cia cang.\nKan I timh cia bantukin kan kal peng ko lai. A kar lakah buainak zeihmanh kan duh hlei lai lo tiah a chim. Cun nikum November thla in ralkap he raldonak kan ngei ti la lo ti zongah remnak kan rak tuah lo i zalennak caah bia kamnak zong kan ngei hlei rih lo. Cu ruangah zeitik caan paoh ah ral do kho dingin kan i manh peng hi kan herh tiah a chimchap. Kawlram ralkap nih phungning loin nawlngeihnak an lak hnuah mipi nih cun CDM cawlcanghnak le mipi lamzawhnak in ralkap uknak duh loin an dohkalh peng nain Rakhine ramkulh tu cu CDM cawlcanghnak le mipi lamzawhnak a tlawm biknak hmun a rak si.\nAsinain ralkap nih phungning loin nawlngeihnak an lakmi cu Rakhine ralkap AA nih cun an cohlang ve hlei lo i meithal hmetpuak rih loin rualremnak an rak tuah hnu ah tlang cung ralthuam tlai a tan mipi pahnih hna TNLA le MNDAA zong April 10 zingah Lashio le Mandalay karlak i um mi Naungmon palik sakhan pi cu an rak kap i palik 14 bak an rak thi ti zongah theih a si.


Kawl ralkap cheukhat nih Mindat mipi an bawm hna khuaruahar taktak cu a siko – Lai Lungrawn Post\nJune 13, 2021 June 13, 2021 admin Myanmar News\nCDF-Mindat chungtel pakhat nih a tak in a tonmi A tanglei ca hi rel tikah lungthin a hno, mitthli a hai. Zeitlukindah dawtnak hmual hi a thawn ti zong a langhter. CDF-Mindat chungtel pakhat nih a tak in a tonmi a si. Amah tialning tein ka vun leh.Ralhrang hna sinin an zam tiah ruahmi ralkap cheukhat kan tlaih hna hi thla khat hrawng a si cang. Kan vua hna lo i hri zongin kan khit fawn hna lo. Zalong tein kan umter hna pinah ti le rawl tha tein kan pek hna. Asinine cawngtu cu kan chiah ve hna. Kuak le khawngzi zong kan si khawh tawk in kan damh piak hna.\nCuticun kan sin an phak in zarhnak hrawngah Chi Chawng i CDF pawl cu Kanpetlet lei i raldoh kan kalnak ah ralhmai hmun thum in karceh kan tong i hnu kan tolh. Cutikah khuami dihlak, tar in ngakchia tiang ralhrang hna tih ruangah an zam dih. Kan sinah a ummi ralhrang in a zammi hna zong cu kenzawi awk an that ti lo caah kan ngeihchun tangka chuah in minung pakhat ah 50000 cio kan pek hna i kan kalter hna. An mithmai cu a nuam lo ngai ti a lang.\nCu bia ka theih tikah ka ngakchia lio i ka zoh balmi Vietnam ral muicawl (movie) pakhat ka lungah a hung chuak. Lemcang (Minta) cu Arnold a si rua ka ti. Vietnam lei a doh cuahmahmi US Marine ralkap pakhat nih amah a chanhtu Vietnam khua pakhat a chanh thannak muicawl a si.Dawtnak cu a kir than timi hi ka zumh. A hnu ah anmah theihternak ka rak tuah te lai. An kut chungah an meithal taktak kha tlaihter thannak caan a hla ti lo the chin post.\nThawngdang relchap ko Myanmar ram sining le ral thazaang chap in hruhru hranghrang thiltuahmi chap in an tuahmi cungah nuhrin covo lei in Michelle Bachelet nih June 11 ah cathanh in ralrinnak peknak a chuah.Michelle Bachelet nih mahnih zumhmi lungrinh mi nihhin a luanciami tlathum chungah Kayah ramkulh in minung singkhat le thongriat inn an chuahtak i ralhrangnu nih biakinn telh in mipi inn hna cu hriamngan in an kah i bawmchantu zong an phihhrawh piak hna tiah a chim.


Tulio Vawlei & Gospel Karhterning Kum zabu 21 ah kan um i, smartphone, social media le internet (online) in thil hi tam deuh kan tuah cang. – Hakha Cherry\nTulio Vawlei & Gospel Karhterning Kum zabu 21 ah kan um i, smartphone, social media le internet (online) in thil hi tam deuh kan tuah cang. Phun dang in kan chim cun, technology le digital in thil hi fawi deuh le rang deuh in kan tuah khawh cang. Cun, tulio vawlei cu thiamsang le cawnsan chan zong si caah “cauk le capar” hi ttial silole rel zong biapi tuk. Tu bantuk chan ah thlarau khamhnak gospel hna van karhter ding hi a fawi lo taktakmi si – a ruang cu minung nih Pathian bia nakin vawlei thil le taksa nuamhnak hi an kawl in duh deuh cang. Pathian thangtthat pah zong in “smartphone” deh si cang – minung lungthin, ruahnak le nunnak ah Pathian bia a lut in pil kho ti lo.\nTulio kristian tampi hi thlarau ah harsatnak tampi kan ton lio si. Cu chinchap ah Covid-19 nih a kan tlakbuat hoi le, taksa he thlarau he zaw ngai in kan um. Nain, zumtu cu lungdong le vansang in um ding si lo. Pathian timhlamh le program hoih in vawlei ah thil hi a can le tlun ding si ko. Tulio kristian nunnak dirhmun hi pathum in kan tthen si cun:\nCheukhat kristian cu thlarau ah an thi vawlei thil le taksa nuamhnak ah an chuak kho ti lo. Cheukhat kristian cu thlarau ah an zaw (biatak an fiang lo, tihalnak an ngei, chunglei damnak an ngei lo.Cheukhat kristian cu thlarau ah an vaivuan laklawhnak, lunghrinhnak an ngei kohhran, tlaihtleng tbk phunphun um ruangah.\nKristian siseh, zum lotu siseh – thlarau khamhnak le gospel lawmhnak chung kan umter khawh nakhnga caah; tulio vawlei hoih thil phun thum kan tuah khawhmi si. Ka van langhter dingmi pathum caah, kan tthawn le sian taktak a hau.\nPakhatnak cu “cauk le capar” tampi chuah hi si. Pathian kong, kohhran kong, zumhnak kong, khamhnak kong tbk a tawi he sau he rel ding tampi kohhran nih a ngeih ding si. Kum khat ah kohhran pakhat nih cauk pakhat hi chuah lengmang sehlaw, tulio Laimi level cun a za tuk hnga. Cauk le capar ah kan tthancho locun, kan tuaktannak, kherhhlainak le kan hmuhning a der lai i, fekfuan in kan kal thai lai lo. Cauk caah phaisa sengson hau, ttialter hau, edit hau le zuar hau – cucaah kohhran le community (organization) hmanh nih an buaipi huam tawn lo. Thiamsan le cawnsan chan kan ti ahcun, cauk le capar tthattha ah kan rum hau ko.\nPahnihnak cu “social media” ah tthawn hau. Media thilri ngeih hau. Thlahtu zong fial an hau. Video tawi he sau he tuah hau. Sermon, cawnpiaknak le thangtthatnak tbk zong tuah hau. Social media ah umtermi bal hi – ttha ve hna seh. Kohhran nih media latu zong nihlawh pek ding tiang in riankhenh a ngamh hau. Cauk le cauk lawng in gospel karhter a za lo men lai, cucaah social media in karhter a hau ve. Kohhran nih social media in gospel karhter ve usih timi saduhthanh a ngeih cun, tangka sengson hau, media thiammi riankhenh hau (nihlawh in), sermon (zumhnak/cawnpiaknak) tbk tlamtling le felfai in video (dvd/youtube) tbk ah umter hau.\nPathumnak cu “biaruahttinak” hi ngeih lengmang hau. Cu bantuk cu, “biahalnak & bialehnak program, seminar, workshop, ceihttinak (discussion) le biadohnak (debate) tbk program” hna hi tampi tuah hau. Theihhngalhnak le tuaktannak ah tthanchonak a kan pek lai i, zumhnak ah tthawng le fek in kan um kho chinchin lai. Vawlei cu ai ralkahmi le dangmi in a khat ti khawh si. Cucaah, biaruahttinak tampi ngeih hi a biapi tukmi si – ningcang, dikmi le biatak chung um khawhnak caah. Mah bantuk tuah hi budget le caan dih ngaimi si, nain gospel karhternak ah tulio vawlei hoih cun a herh cang.\nKum 2021 pinlei cun cunglei ka langhtermi pathum hna hi kohhran nih hmaithlak kho sehlaw; kohhran tuanbia caah siseh, tlaihtleng dirkamhnak caah siseh, Pathian sunparternak caah siseh, gospel karhternak caah siseh – hlawknak le tthatnak tampi a chuahpi lai tiah ka ruah. Kum zabu 21 Laimi kohhran le kristian zong gospel karhternak pehtlai ah “ruahnak thar le rianttuanning thar” kan ngei hau cang.Credit-Chin UPC Denmark\nCovid pulrai cu thlapa thlakua fai asi cang Camipuai hmanh kan rak dih manh lo Hnawhnam thlalau ngai in kan rak kir cio


Kahdaih biaruahnak in a si khomi a phi chuak pawl tiah ngiathlaitu pawl ruahnak – THE CHINLAND POST\nKahdaih biaruahnak in a si khomi a phi chuak pawl tiah ngiathlaitu pawl ruahnak\nThe Chinland Post | 2022 May 20 – Tuni (May 20) in aa thokmi kahdaih biaruahnak chungin a phichuak a um lai tiah SAC biachimnak nawl ngeitu nih a chim. Myanmar ram ah hramhram in uknak lak a si hnu kum 1 leng hnu ah tlangcung hriamtlai phu pawl le SAC karlak biaruahnak ah tlangcung hriamtlai cheukhat cu kai lo ding in biakhiahnak an ngei.\nHi biaruahnak he pehtlai in Major-General Zaw Min Htun nih ” Ralkap hruatu lubik nih hi biaruahnak in a phichuak um ding in kan ceih lai tiah a ciami a si cang”.\nA phichuak a um khomi cungah Myanmar ramkhel lei ngiathlaitu U Ye Htun nih ” a phichuah a har ngai lai tiah ka ruah. Nationwide Ceasefire Agreement (NCA) ah min a thumi pawl caah cun a poi lo nain NCA min a thu lomi hna caah cun an hal dingmi kong hi 2008 phunghram he a kalh a si ahcun phunghram a thar in ṭial ṭhan a si kho men. Cu chungah, thazang a ṭhawngmi United Wa State Army (UWSA) hi SAC nih bia a ruah kho lai maw timi hi a biapi deuh tiah ka ruah”.\nCubantuk ruahchannak a um khawhnak hnga U Ye Htun nih ” Biaruahnak a tluan khawhnak hnga – tlangcung hriamtlai phu pawl nih an chuahpimi chung in zeibantuk hi dah Federal phung chung a luh caah SAC nih kan in al hna lo, phunghram ṭial ṭhannak caan na kan pek a si ahcun ka ṭial ṭhan lai tiah biakamnak a tuah a si ahcun a tluang kho. Cuti si loin a hlan lam an zulh ṭhan a si ahcun a fawi lai lo”.\nU Ko Ko Gyi zong nih “Myanmar ram ah buainak pahnih a simi Democracy le Federal he aa pehtlaimi hnatlaknak an ngeih a si ahcun, ramkhel lei a ṭhami muisam pakhat a chuak lai tiah ka ruah. Ralkap nih ramkhel lei ah kaa tel ti lai lo timi bia hna a chim a si ahcun mipi zumhnak zong a karh kho men. Thlennak caah hnatlaknak an ngei lai, ASEAN Special Representative bantuk in ramdang teltumnak an pehtlaih khawh a si ahcun ramkhel lei buainak a phichuah khawhnak lam aa thok tiah ka ruah.”\nCun, tutan biaruahnak a tlamtlin lo a si ahcun, biaruahnak um khawh ṭhan a har cang lai caah kahdohnak a fak chin lai tiah thinphang a si.\nPrevious Zokhua thar ah Myanmar ralzaam hna caah man pek a hau lomi siikhan an awn\nNext Azovstal sehzung a khammi Ukraine ralkap nih a sungh an pek dih cang tiah Russia nih a thanh


KHAH HIHI A FIANG BIK MI CU A SI KO CANG BUAI DING AUM TI LO – The Chinlung Post\nParty Lutlai Sinak In Rian Ṭhumh le Chungtel Sinak In Phuah Hi A Um Tawnmi A Si Ko.Tuhrawng cu CNLD Central Executive Committee (CEC) nih Thantlang peng CNLD Chairman le Secretary, Party chungtel sinak in an chuahnak hna thawngpang nih Facebook cahmai a luah dih.\nHi thawngpang hi CNLD le Laimi sining hrawng long a cuanhmi caah cun thilmak ngaimi (ထူးဆန်း) thawngpang a si kho men ko.Nain Buu le Phu ah siseh, ramkhel party ah siseh a um tawnmi a si ko. USDP chung zongah party member sinak in an chuah hna i, NLD zong nih an chuah ve ko hna.\nKum 2016 April thla ah khan USDP Surlu pakhat a si vemi U Shwe Mann le a dang minung 16 cu USDP chungtel sinak in an rak chuah hna. U Shwe Mann cu USDP in an chuah hnu ah UBP a dirh i, tutan thimnak ah an lut ve lai. Ṭhutdan zeimawzat zong an hmuh lai zumh a um.\nNLD zong nih kum 2018 August thla ah khan, Rangon ramṭhen, Dagon Myone in Pyithu Hluttaw palai Dr. Thet Thet Khine le Rangon ramṭhen Hluttaw palai U Kyaw Zeya cu CEC chungtel sinak in an rak dinhter hna. Cun Botahtaung Myone in Pyithu Hluttaw palai Daw Me Soe zong tukum May thla ah khan, Party chungtel sinak in an rak chuah ve.\nCu long silo, nizan nai bik ah, Ayewarwady ramṭhen Wakema peng i NLD party chairman cu, Chairman sinak in an ṭhumh i, Secretary cu NLD chungtel sinak in an chuah.Cucaah cun party lutlai sinak in ṭhumh le party chungtel sinak in phuah tibantuk hi tutan CNLD longah a cangmi a si lo.\nUSDP zong ah a um tawn i, NLD zong ah a um tawnmi a si ko caah Thantlang peng CNLD Chairman le Secretary Party chungtel sinak in an chuah hna hi thilmak (ထူးဆန်း) tukmi a si lem lo.Cattialtu:Salai Biak Tum Lian


VOTE AN RELTTHAN MI STATE PATHUM CU TRUMP NIH ATEI CUAHMAH CANG – The Chinlung Post\nVOTE AN RELTTHAN MI STATE PATHUM CU TRUMP NIH ATEI CUAHMAH CANG\nNovember 16, 2020 admin Chin 0\nDam Tha Cio Hna Maw? Thawngpang Thar he, Pakhatnak ah Bawipa cu a zungzal thangthat siko seh. Amah khua khanmi chungah kan leng. Zing ni ceudawh nih ruahchannak a kan pek I, zaan muihnak nih pumsa dinhnak a kan pek.Tuzing cu zingka katho I Bawipa a tha ka ti than. Kan nun hi I lawm ko usih. Harnak lakah kan nun hi Bawipa nang kan herh, nizanak in nihin ah Bawipa kan herh deuh.\nNangmah long kan bochan nangmah long kan hnangamnak cu na si.Vulei a si caah a thami kan ei caan a um lai I kan ei lo caan a um ko lai. Vulei cu thlarau longin kal khawh a si lo caah pumsa rawlzong kan ei ve. Kha thawngpang tawi, Trump cu a ra laimi tuthla ni 20 cungah cun thawngpang fiang a um te lai. Joe Biden nih a tei an tinak Arizona cu vote an zohthan I Trump nih a teithan lai tamtuk ai thlau cang an ti.\nGeorgia zong Trump nih tamtuk in a thlau than cang an ti. Pennsylvania cu Trump ta si dawh a si cang. Phungbuar an si caah biaceihnak nih teinak a pek lai an ti. cupinah vote ai thleng tuk an ti cang. Cun Wisconsin le Michigan zong cu thiamthiam a tu hi lungsau thinfual te in hngak ko usih. Republican party pawl teinak cu kan hmaika kan phan dengmang caan nih a vun ratpi lio.\nNan tuahmi cioah nan kawlmi cioah nan chungkhar pumpak khua saknak cioah Pathian nih a thawnnak a vel le vulei thluachuah in an umpi cio ko hna seh. Kan caah Bawipa hi a tha zungzal a zungzal in a tha. Zahan le tuzing hmanthlak a si. Dinfelnak kan duh zalawnnak kan duh, lih le hrawkhrawl fiar ahmangmi kan duh lo an ti, Minung tingkhatnak tam nih dihlonak an lanh ter.\nA mak lawlaw ….dinfelnak cungah le Pathian caah tihmi ngeilo hi teinak cu a si.Na hawi nu na hawipa sinah zalawng tei ka tialmi na share khawh ko. Ka tialmi tete rel aduh ve mi hna zong like le comment na pek a si ah cun atu katialmi ka lungchuak bia le hmuhmi na sinah ara cawlh ve ko lai. Hawitha ka kawl. By Joseph Thawng Z Ting.\nTHINPHAN DAILO BAK SI CANG, DONALD TRUMP CAAH CUN\nUS Election Cu Ttih A Nung Kho Tak Tak Cang


Farrawn lei ah Ralkap an Rak Ra timi Thawngpang Ruang ah Khua Mino Pawl an i Pum Hna – The Cherry Par\nFarrawn lei ah Ralkap an Rak Ra timi Thawngpang Ruang ah Khua Mino Pawl an i Pum Hna\nHakha peng, Farrawn lei ah ralkap an ra timi thawngpang ruang ah Farrawn mino pawl khuachung ah an i pum hna, tiah khuabawi sin in kan theih. “Hakha lei in Farrawn ah an rak ra timi thawngpang cu kan theih. Asinain, atu tiang cu an phan rih lo. Ralkap an rak phak sual ah tiah mino pawl an i pum hna,” tiah a chim.\nAive khuami kan pehtlaih hna nain atu zaan sml. 11:00 tiang ah cun Aive khua ah ralkap a phanmi an um lo, tiah The Chin Journal ah an chim. Nihin thawk in ralkap nih Internet Line a ngah lonak khuate lei ah kal hram an thawk hna. Nihin chun ah khan Hranhring khua zong ah an kal. Tu zaan ah Hakha in Mie peng, Aive khua lei panh in an kal an timi ralkap bu hi Farrawn lei maw an kal lai, Cinkhua lei ah dah an panh lai timi fiang in kan thei kho lo. Van Van & Min Cung, The Chin Journal.\nRelchap, Raltuknak meithal minthang phun hnih. M16 le AK47 cu upa, mino, ngakchia hngalh dihmi an si. An rak ser thawknak kum zong sau pah cang nain, nihin tiangah uar cemmi an si thotho rih ko. Version thar deuh i an sermi pawl hna cu an mak ngai tiah an ti. Meithal cung i aa thlaih chihmi kuan dur ahkhin kuanfang 30 tiang veve voikhat rawn ah rawn khawh an si. An man tu cu ai khat ko. Zun khat ah $ 700 veve hrawng an si. Black market belte ah an man a fak. Pakistan ram ah AK47 a thar bak khi $ 700 hrawng a si, ti si. Nain, adeu local ser a um. Cu local ser pawl cu zun khat ah $ 150 hrawng lawng a si tiah an ti.\nBlack market belte ah $ 1,200 in $ 3,000 tehna an si tiah an ti. Zeidah ṭha deuh? M16 cu felfai dikthliar deuh in sermi a si. AK47 cu tlacop deuh in an ser. Complicated and simple an si tinak. M16 kah ning daan cu cawn ta a hau, cun phun hnih a um hoi, civilian hmanmi le ralkap hmanmi ti in. AK47 belte cawn theng lo zongah hman khawh colh si ko, an ti. M16 nakin AK47 a rit deuh hoi. Ralkap pakhat nih AK47 aa bei ahcun, a meithal a rit deuh tikah kuan bawm hlei tampi aa bei chih kho ti lo. M16 tu cu a zaan deuh caah kuan bawm hlei tam deuh in ibeih chih khawh a si.\nHmui itinh, van bihnak zawn ahkhin M16 cu target a hliah deuh. AK47 tu cu a tlacop deuh an ti. Cu pinah M16 nihcun 800 m tiang khi kuanfang nih dingteo in a va khen khawh, tiah an ti. AK47 belte 300-400m tiang hrawng lawng khi tinhmi zawnte dingteo in a khen khawh, ti si. M16 kuanfang belte khi AK47 nakin an hme deuh. Tikah, M16 kuanfang nakcun AK47 kuanfang cu hmual a ngei deuh ti si. AK47 nih a khen cangmi cu thih le loh a fawi deuh tinak a si.\nNain, chan thar deuh an sermi bel voi 1000 kah ah voi 2 a jam an ti. AK47 tu cu kuanfang a jam ti um tuk lo. Voi 1000 kah ah voi khat lawng hna a jam kho. Ralram ral tamnak hmun ahcun, duh paoh in kah thluahmah khawh a si. M16 belte kah tikah ralring thiamthih deuh a hau. Fimhlawm thianh hlimh tikah M16 cu a hnoksak. AK47 cu thianhhlimh tuk leem lo zongah aa kap kho thluahmah ve. Sniper pawl hmanmi meithal belte aa dang. An man zong an fak deuh. Sniper hmanmi ah cun a dohnak pod tehna pinah durbing tehna an telh chih. Meithal kong ka rak rel balmi chungin kaa cinkenmi a si. Palh sualmi a um kho ko. Texas cowboy pawl lam nihcun tampi an theih deuh lai ta. Hmanthlak tu cu ka taar lo. Kawi Zuckerberg nih meithal cawkzuar tuahmi hoihna ah a ka ruah sual la tiah. Credit: Salai C Alexander\n← Federal Ralkap Sernak ka Hmun Ning\nEmergency National Security Fund Kong Hi Theih Phu Bak A Si →


Dr Ngun Cung Lian Caah Cun Himnak A Umti Lo E - News and Media\nDr Ngun Cung Lian Caah Cun Himnak A Umti Lo E\nMay 28, 2022 admin MYANMAR 0\nDr. Andrew Ngun Cung Lian hi SAC ralhrang ruahnak peetu pakhat in tuanvo a laak mi hi aa nuam tuak ko, a zalontukm a zelentuk, a hngadam tuk ko lai tih kan ruah cio men lai dah ka ti, Hi bantuk riantuan timi hi ral le ral paphnih karah riantuan timi hi a fawi bak lo thil a si. kha lei a mer ah ral, khat lei i thial ral a ngei mi pakhat a si ve ko timi hi theih fiang ah a tha.\nSAC ralhrang Tatmadaw hna sin ah hi bantukin ruahnak peetu ah a rian tuan mi hi tih a nung tuk mi bak mipi nih kan theih lo mi pakhat a rak si ve cu. Zeirunagha dah CNF in Tatmadaw sinah aa fonh timi cu chim a hau ti lai lo dah, Chinmi mipi kan zaapi in a ruang cu kan theih dih cang a si kaw, ka chim ti lai lo.\nTatmada ralhrang sinah a riantuannak ah a har bak mi a caah tih a nung taktak mi cu, ” Ral a si mi sinah ruahnak peek timi hi Tatmadaw nih rem limi Miphun fa a si mi mipa pakhat caah cun dahkaw a har tuk mi a si cu. Tatmadaw ralkap SAC ralhrang pawl cu a hrang tukmi an si, khua tuakdan hmasa lo bakin rian a tuan mi an si hna.\nMi pakhat nih nawl peek nak lanwglawng bak in rian a tuan mi an si cu. Ngun Cung Lian hi a tu ah Mipi lei nih SAC ralhrang Tatmadaw hna hi tei rak si hna sehlaw , a pum chungah dakaw meithal nih a zulh colh hnga ding dirhmun a phan cu, Ruah nak peek pakhat khat i pelh sehlaw thah a tong colh hnga ding a si.\nNang cu Miphun tlawm Chinram fa te in a chuak mi na si caah kan i herh ti lo tiah thah colh hnga ding dirhmun ah a um cu. A tu a dir hmun ning zohah cun a himtuk mi ah a um tiah ruah cio a si men lai dah ka ti. Hihi a dik mi cu a si ko lai. Nain a tu caan hi a mah caah cun a biapi tuk mi a nunnak caah tih a nung tuk mi dir hmun a phan cu. A mah pumpak in cun zeitikah dah Tatmadaw ralkap hna nih ka nunnak hi an kan laak telai tiah a ruah ve ko lai tiah ka zumh.\nA tu ah hei chuak kho sehlaw Chinmi CNF lei ah a nunnak rak i thleng tthan sehlaw, a mah caah cun khuai kaa hmun hmkanh ah himnak a um ti lo mi a si lai. A tu aa tlaih mi hi Cakei mei itlaih bantuk in dahkaw aa tlaih mi a si cu. A thlak sual citcet ah cun, zungzal in Tatmadaw ralkap nih thihhlan lo kawl ding timi nawl an chuak piak hnga ding ah a um mi. A si nain ka chim duh mi cu,\nNgun Cung Lian hi hoidang nakin thih nak he a neih deuh mi a si, Tuni a thih le thaizin ah a nunnak a liam kho mi caan kar laak, caan par ah a um lio mi dahkaw a si cu. Tatmadaw ralkap nih nang cu kan i herh ti lo tiah meithal in kahcolh hnga ding dirh hmun ah a um cuah mah lio mi a si. Hihi mi tampi nih kan thei lai lo tiah ka ruah. Cu ruangah nung dam in a um khawh nak hnga ding caah nang e kei e ti loin thlacaam bom ko hna usih.” Min langhter a si lomi pakhat nih a tial. Credit – AC\nPoi Ko Ee: Tu Nai, Tahan B Group Kahdohnak Ah NL.Rudy Malsawmthari Cu Bomb Nih A Tlak\nChinmi Nunnak Thisen Man Tampi In Rakhine Ram Ah Confederation A serchuak Cuahmah mi AA le Twan Mra Naing Ansiko Lo Maw?


Yangon puaisa in Australia sianginn kai ai timhmi Lai mino theih hrimhrim ding – Pu Sang Hre | Salai Lungthli Tum\nYangon puaisa in Australia sianginn kai ai timhmi Lai mino theih hrimhrim ding – Pu Sang Hre\nPosted on January 17, 2019 by Salai Lungthli Tum in CAPAR // 0 Comments\nAustralia ah Kawlram lei in Sianginn kai ai tim mi le chungkhat pawl nih theih hrimhrim ding:\nNikum hrawng in Australia, ahlei bik in Melbourne ah Dilpoma sianginn kai ding in Australia a phan mi kan mino cheukhat an um pah hna. Lai mi hi zei kan tuah paoh ah akong fiang tein hlet hmasa loin mi nawl cawng lawng a thiam mi kan si deuh hna caah thlakhat hnu thlakhat an karh thluahmah. Mah sianginn kai nak kong hi mah tein tangka liam a hau mi a si. Education agency (puaisa) sin in a ra mi an si caah tangka ceih lak an liam chih rih.\nAustralia ram cu vawilei cung sianginn kainak ram minthang pawl lak ah a man fak bak ve mi ram pakhat a si. Cu tikah kan Chin mi (Yangon le Hakha) hrawng um mi nih Yangon ah hram bunh in a cawlcang mi agent (puaisa) sin ah thawng an hlet tikah agents pawl mit cun a rak hlethlai tu paoh cu mirum cia in ruah dih a rak si. Cucaah, Australia kong a thatnak lawng te deuh in rak chimh an si rua. Cun, hi ka Melbourne um mi an chungkhat cheukhat nih le Australia ahcun caan sau tak an um ko nain ram kalning (system) tha deuh in a thei mi an si ve lo tikah theih awk tlak mi ruahnak tha an rak pe kho deuh hna lo. Mah cu an phak hnu ah bia kan hal hna ah theihcia mi an ngeih mi a um lo.\nAustralia na ret khawh ahcun a tha tuk mi si. Tan thai khawh nak ding in lam kan in kawl pi hna lai cu ti phun in Lai khal dawtnak phun deuh in ruahnak an pek mi ko hna an lo deuh. An phak ah le Australia education system le living standard a san ning le international students caah rian lei kam ah le a lam kip in caantha (opportunity) an rak ngeih lo ning kha an i theih. An kai nak ding sianginn pawl hi Institute sawh sawh men an si i Cozah nih 2016 hnu in ning le cang loin ram dang mi luhter tuk ruangah kherhlai nak tuah a timh mi hna pawl (scrutiny) sianginn pawl deuh a si. Australia ahcun RTO sianginn kan ti hna. TAFE le Training a pe deuh mi sianginn tiknak a si. Atawinak cun Yangon Lai khal pawl holh i hlan ahcun lam kam sianginn ti khawh an si.\nCucaah, nan unau, fa le maw asilo nan chungkhat unau maw Australia ah Diploma sianginn kai ter na duh hna ahcun atang lei pawl hi theihtha ngai a si tiah ka ruah.\n1. Mirang holh tha tein a thiam lo mi Australia ah mirang holh ka cawm chom lai tiin rat ter lo ding. An foundation course ah $$$ thong tamtuk liam a hau.\n2. Australia Diploma cu Cozah nih chiah ning standard te in cun company ah manager rian hmanh tleih khawh a si. An ram mi tampi cu Diploma tein riantha a tlai i BA le MA kai a human ti lo mi an tampi. Lai tlang ah zei hmanh cathiam lo hna nan ret ter hna cun lih le hrokhrol rumro in a Dilpoma kai ter mi cu awn ter awk a tha lai lo. Sianginn kai mi course te ah an awn lo i an sungh lengmang ahcun an visa cancel a fawi te. Mah hi scholarship in a rak kai mi hmanh an sungh caah an visa cancel piak mi an tampi.\n3. Australia ram cu ngamdamnak zohkhenhnak lei ah vawilei cungah minthang a si nain mah cu an ram mi le permanent residence (PR) ca lawngah a si. International student paoh paoh cu health le life insurance in i chiah hrimhrim an hau. Aman hi (haa lei) tal loin abuak tlak in tuah ahcun kum hnih caah $2,000 hi cu a tlawmbik a dih lai. Mah bu cun an zawt sual ah an health insurance nih a liam dih kho lo mi a um rih. Health insurance ngei lo la bang ahcun voi khat siikhan i piah ah zarh khat hmuh mi cu a kal dih kho.\n4. Scholarship in Bachelor silo Master kai ding in a phan mi hmanh khi an innchungkhar dir ning le visa an sok piak mi hna hoih in riantuan caan nazii an pek hna. Atam bik cu zarkhat ah nazii 20 pek a si. Hi ka ram cu Full-time rian tuan ah hin zarhkhat ah nazii 38 pek a si. Part-time lawng in tax pek in rian an tuan kho. Part-time rian hmuh le a har bak. Hi ka i a phan cia mi hmanh hi awl tein part-time rian cu hmuh khawh a si ve hoi lo. Cucaah, Australia a phan lai le rian an tuan lai le an mah tein an i cawm ko lai ti hi awl tuk in ruah ding a si lo. Aruang cu mirang holh a thaim bak mi hmanh nih mah duh in rian hmuh khawh a si lo. Factory rian ah le full-time deuh lawng pek a si hoi. An industry kal ning hoih hrimhrim ah full-time deuh lawng pek khawh phun rian an si.\n5. An sianginn kai duh mi course man kongah nan chungkhat unau nih pek piak ding le bomh ding hi i ruah chih lo bak ding a si. Australia Chin/Lai mi dirhmun ah course man $5,000, $10,000 hna $15,000 hna liam piak ti hi a har bak pin ah a si khawh bak lo mi a si tiin ka hmuh. A nei nung kho deuh nih cun a bom kho zong an um ko lai. Asinain, 99% ca cun a si kho lo mi ah ka ruah. Aruang, Australia zapi za ran dirhmun cu kan i theih pah dih ngawt. Business tuah i a turu mi kan um rih lo.\n6. Cun, an kai dingmi course pawl hi duh poah in thim awk an tha deuh lo ti khawh a si. An man ruang le an holh thiam ning hoih in lai a rel deuh caah a si. International student in an phak caah hawi hlei in tangka liam a si. Course man hrimhrim hi international student ca cun a fah tuk caah mah nih ti khawh tawk tein course lawng lak a hau dingah an dir.\n7. Caan sau an um tik ahcun ei man le um man hi zoh bak a hau. Mah kong hi Australia Chin mi kan buai bik mi a si theo. Caantawi ca cun okay a si kho men ko na lai nain caansau cun an umnak an chungkhat lila nih bia/holh chuah a um hrim lai caah nan fa nau caah ruat piak a hau. Australia um Chin mi cu riantuan lo hin tangka zei tin dah ka hmuh lai ti a tuaktan huam ngai mi kan si hna caah a ho fa nau cio caah an ton hrimhrim ding a si. (Mah tein tuaktan chap ding)\n8. Nan fa nau le cu an rak phan i an i ruah ning le an rak chimh hna ning in thil a kal ve lo tikah lo (Farm) kal lawng an rian an ti. Caantawi ca cun a tha tuk nain an visa a nun peng tiang Lo kal peng ding cu ruah ngai a hau. Tangka hmuhnak ding cun an kal ding a si ko nain an ret duhnak le nan ret ter duhnak he cun ai pial kan hrimhrim lai tiah ka zumh.\n9. Hi ka an phak hnu cu nugak/tlangval an si le nupi/va kan ngeihter hna lai le an tang beh te ko lai tiin hi kong hi khuakhan awk a tha lo. Nupi/va ngeih cu thilri cawk a si lo caah thil fawi lo bak a si.\n10. Kawlram cu Australia Cozah nih a tha thluahmah cang tiin a pom ve cang caah an tang lai le ralzam an sok te lai tiin khuakhan zong tih a nung ve hoi cang. Tinbaw in 2012 ah a rak phan mi Rohibya hmanh khirh ding in kan Cozah nih a tawlrel cuahmah cang hna. An khirh cang mi zong an um. An retnak Malaysia lei ah an kuat than hna.\nCucaah, acung lei ka rak langhter mi pawl khi tha tein zoh dih hnu le cuai thlai hnu ah kan fa nau hi Australia ah sianginn kan kai ter ve ko ahcun kawlram lei in a tlawm bik $20,000 silo $30,000 cu kan dih hrimhrim a hau. Nan/kan dirhmun i tuak cikcek hnu ah biakhiah ding a si. Australia chungkhat unau sin ah ruahchannak tam tuk ngei buin tuah sual i kan duh ning in thil a kal ti lo tikah chungkhat unau kar lak tiang ihuatnak a chuak kho. Thla 18 chung visa an hmuh mi le extension ah thla 6 a hmuh tiang kan mah lei kam in $30,000 hrawng kan i timh tuah khawh ko ahcun tbk hi nan/kan fanau he tha tein ceih khannak tuah ah a tha bik. Hi kong hi awl tuk in khuankhan lairel ding a si lo. Hawi bochan maw silo chungkhat bochan cun kan fanau le an ton ding mi tuak ah ngeihchiah ngai ding a si. Mirang holh tha tein a thaim cia le kawlram hna ah motor a mawngcia cang mi pawl cu atu ka tial mi pawl harnak hin tampi an luat kho lai. Asinain, mirang holh lei ah a zei hmanh a thaim ve lo mi an si sual ahcun an ton ding mi le a tong cia mi pawl zoh tikah ngeih a chia ko.\nNote: Pumpak le chungkhat lei in thawng hal ka ton tuk caah ka Facebook ah ka van tial law. law. Na duh ahcun share khawh a si.


666 Chip an ser chuah cang! Covid19 Vaccine he cawh lo ding – Hakha Cherry\nAdik lomi Mah tin Bill Gate te nih an sermi Chip le Covid19 Vaccine hi zei hmanh aa pehtlai lomi asi. Covid vaccine cu a sertu company an i dang ve. Cozah nih theihpi in an ser cuahmah mi asi. Mah hi chip he hin aa pehtlainak a um lo.\nMithiang hlawr dih hnu – Zisuh a ttum hnu ah Kum 7 harnak chung ah tangmi hna caah Sahrang nih a hman te dingmi belte a si te hnga maw? Um.. asi kho men. [ Nain, repchar thiang hlawr cu Sahrang uknak hlan ah asi ding si caah, zumtu hna cu sahrang pennak ah an lut ti lai lo cu.Credit-Salai Biak


Nihin Thantlang kahdohnak ah Chin pasal tha hna minung 3 nunnak aliam.\nNihin Thantlang kahdohnak ah CDF lei 3 nunnak liam, 4 an i hliam i Ralhrang nih inn 530 an khangh cang. Nihin December 8 zaanlei Thantlang khuachung kahdohnak ah CDF lei in minung 3 nunnak a liam i 4 hliamhma an pu, Ralhrang nih December 5 tiang ah khan inn 530 an khangh cang.”Nihin kahdohnak ah minung 3 nih nunnak an pek i 4 an i hliam.\nNunnak petu hna hi Ram Lian.Peng (Hriangkhan), Bawi Za Uk (Thantlang sianginn sang) le Van Tha Ceu (Thau) an si i Van Tha Ceu konglam belte hi a fiang tuk rih lo.\nCun, Ralhrang lei in zeizat dah an thi i zeizat dah an i hliam ti zong kan hngal kho rih lo,” tiah CDF chungtel pakhat nih The Hakha Times ah a chim.\nAtu thawng kan tial 9:30 PM (2021 December tiang ah nunnak a petu hna an ruak hi laak khawh an si rih lo, tiah kan theih. Thantlang khua cu December 5 lio ah Ralhrang nih avoi 11nak inn 38 an khangh than, nihin tiang ah inn 530 an khangh cang.Tutan avoi 11nak an khangh mi ah BEHS sianginn-then tel in inn 38 an khangh hi a si.( The Hakha Times)\nRelchap…..Ralhrang nih nawlngeihnak lak hnu ah tlaih in thongchung biaceihzung ah a-hmuh kawlpiak a tongmi\nMandalay ramthen Chief Minister Dr Zaw Myint Mawng cu sualpuh mi a hmuh hna chung in a-hmuh 2 caah nihin December 8 ah thong kum 4 thlak ding in biakhiahnak an tuah piak tiah theih a si. Dr Zaw Myint Mawng cu kokek har tonnak a chuahtertu u-pa-di poh-mah 25/30(a) a-hmuh caah thong kum 2 thlak ding in biakhiahnak an tuah piak.\nCun poh-mah 505(b) a-hmuh caah Dr Zaw Myint Mawng cu a sangbik sual rikhiah piaknak in thong kum 2 tla ding ah biakhiahnak an tuah tiah theih a si.\nKokek har tonnak a chuahtertu poh-mah cu Covid rai chungah mi bu tonnak tuah in cawnpiaknak a tuah caah tiah, sualpuh mi a-hmuh a si.\nCun 505(b) a-hmuh in sualphawt a si nak cu ralhrang nih nawlngeihnak an lak hnu ah NLD lutlai phu hna nih cathanh an chuahmi 2 cu tinh chih in party chairman si mi\nDr Zaw Myint Mawng cu sualpuh a tonnak a si. Cathanh chuahmi 2 cu tinhchih in rampi ruahnak pe tu Daw Aung San Su Gyi, president U Win Myint, Naypyidaw in Dr Myo Awng hna zong Naypyidaw biaceihzung in thong kum 2 thlak ding ah biakhiah piak an si.#BBC(The Chin Post)\nAn thil tuah ning cu fih nung tak tak ko, Saram lungput a nei mi an si ning a lang cuamah cang →\n← Sualnak ngeilo kumli thongthlak ding bia anchahpiak


Fur ..Thaal..Khuasik ti lo in Kedil kah a hmang mi hna nih theih a herh ngai mi pawl hna… – CHIN IDOL\nFur ..Thaal..Khuasik ti lo in Kedil kah a hmang mi hna nih theih a herh ngai mi pawl hna…\nPosted By: CHIN IDOL 10/20/2020\nKedil kah a hmang mi hna nih theih a herh ngai mi pawl hna…\nKedil kah hi cu nu pawl hna caah cun huat a tlai ngai mi thil pakhat asi.Zei caah tiah cun duh mi kedenh paw l hna zong tha tein i denh khawh an si hna lo.Mah pin ah mah le mah i zumh nak zong a zor ter ngai tu asi fawn.Mah ruang ah kedil kah a hmang mi pawl hna caah kedil a kah nak bik a ruang pawl hna cun kan hun langhter hna.\n1. Na rih zaan ruang ah\nKan ke hi na pum zapi te a cawithlir tu asi.Mah ruang ah na rih zaan a kai deuh poah asi ah cun kan ke nih a cawithlir mi a rit deuh ve ti nak asi.Na ke nih a cawithlir mi a tam deuh paoh asi ah cun na tak vun pawl hna zong kha an i samh deuh ve hna.Mah ruang ah na kedil a kah nak cu asi.\n2. Vitamin dat na bau ruang ah\nKan pum nih a herh ngai mi Vitamin hna le a dang taksa caah a tha mi pawl hna na ei piak khawh lo asi ah cun na tak vun kha a tha kho lai lo.Mah ruang ah na kedil a kah nak cu asi ve.Nichiar te na ei din mi pawl hna ah Vitamin A,B3,C,E mah bantuk a tel mi pawl hna kha tam pi in ei i zuam hna.\n3. Nai tawk lo mi kedenh nai denh caan ah\nMah he a tlak lo mi kedenh pawl hna i denh tik ah khin kedil kah nak pawl hna an chuak tawn hna.A pan tuk mi kedenh pawl hna zong nih kedil kah nak hi a chuah pi hna.Cucaah nang mah he a tlak mi kedenh pawl hna lawng kha deuh khawh i zuam hna.\n4. Thi Dong hnu ah\nThi a hun dong tik ah cheu khat nu pawl i an kedil le an tak pum pawl hna ah cun tak a dawh ter lo tu pawl hna an hun chuak tawn hna.Na kedil a um mi a kak mi pawl hna kha tlau ter na duh hna si ah cun siibawi te sin ah va piat law siibawi te nih an i chimh ning in tuah khawh i zuam.\n5. Caan sau tuk dir ruang ah\nCaan sau tuk dir,a bik in thing in tuah mi tuang chung ah sau tuk dir ti bantuk ah khin kan ke tha kan chuah i kan ke te pawl hna a fak tawn hna.Mah ruang ah sau tuk dir ti bantuk pawl hna hi cu na hrial khawh ah cun hrial ah an tha.Dir lo awh a tha lo mi ti bantuk asi sual ah cun na kedenh kha i phoh law tlawmpal exercise tuah piak.\nBe the first to comment on "Fur ..Thaal..Khuasik ti lo in Kedil kah a hmang mi hna nih theih a herh ngai mi pawl hna…"


By Chelsea Bawi : Rudy Giuliani Nih Trump Cu A Hlauh Bak Ko A Ti!\nTutan US thimnak kongah Chelsea Bawi cu a hlankan tein D pawl a tanh hna i, a tanhnak ca tete zong tam ngai a tialmi a si. Cun Biden hi a tanh caah Biden nih a tei lai tiah a rak chim chung cang. Tutan zong cabia tawi te a tialmi hi ruah phu ngai si ve.\nA tialmi cu “Trump’s attorney Rudy Giuliani nih Trump cu a hlauh bak ko hme cu. Mithi vote a um, tiin asi lo ning piin tan lak an i tim nain an sung. Vote deu an thlak, vote rel an i palh, min sign a um lomi an cohlan, Iran, China le Venezuela nih an bawmh hna, tiin a phunphun in lih tawncawp in tazacuainak an tuah i tehte an hmu kho fawn lo caah an sung zungzal.\nA donghnak ah zeiti awk theih lo ah Dominion Voting Systems adik lomi asi ti in bia an kawl hawi😭 DVS founder nih cu bantuk a um bal lo a ti hoi😱 Hi vialte hram thokpitu hi Trump Attorney Italy miphun asimi Rudy Giuliani lawngte asi ko hi. Nikhat bakah $20,000 tluk in an hlan tiah ti asi.\nKan hnu ah The New York Times nih cucu a dik maw an ti le nemmam a ti ve nain mitampi nih asi ko ti asi. Lai Media phun in mah tangka hmuhnak ding ahcun ti phun in Trump hi a thah te lai ka ti ko eh!


Delhi Ah Khua Sami Tlangval Lalramenga Nih Ni Hin May Ni 15 Ah Pum Dam Lo In Mual An Kan Liam Tak – Chintanbo\nMay 15, 2022 admin MIZOWORLD NEWS 0\nApoi tuk e delhi ah khua sa mi tlangval lalramenga nih nihin may ni 15 ah pum dam lo in mual an kan liam tak poi tuk e,bawling chuih zongah an I bo chan taktak si fawn a bik in Cingrung Club nih bochan ve bak mi le Cinrung player ttha a si mi Tv. Lalramenga ngaig chia mi chungkhar tu pathian nih hnem hram ko hna she law.\nKum – 23 Thihchan – Pum lei Thalo, Thih Ni – 15.05.2022,Zing suimilam: 9:35am/Khrihfabu – West Delhi Presbyterian Church\nTantak mi Bawipa nih hnem ko hnase.\nRELCHAPUS-ASEAN Summit ah a kaimi Malaysia ramleng vuanci Saifuddin Abdullah le NUG ramleng vuanci Daw Zin Mar Aung cu Washington DC i Willard Hotel ah May 14, zinglei ah tonnak an ngei tiah theih a si. Hi tonnak ah ASEAN hnatlaknak panga kong, Malaysia cozah cu Myanmar mipi hna leiah an dirnak kong le Malaysia cozah le NUG hi zeitindah hmunkhat ah rian kan ṭuan khawh lai timi kong an i ceih. Cu tonbiaruahnak kongah Daw Zin Mar Aung nih cun kaa lunghmuih ngai tiah RFA ah a chim.\nCu tonnak kong he pehtlai in Malaysia ramleng vuanci nih cun NUG Cozah ramleng vuanci Daw Zin Mar Aung he hin online lawngin kan rak i tong, atu hi hmaitonh in a voikhatnak kan i ton a si. A sunglawi tukmi tonnak a si. Lungthiang tein bia kan i ruah kho. NUG le NUCC hi ASEAN nih cohlan dingin voihnih ka chim cang.Nizan i US-ASEAN Summit lio zongah Malaysia Prime Minister nih.


Nilen Parmawi Ralrin Pek A Tong – Myanmar Chin\nNilen Parmawi Ralrin Pek A Tong\nNovember 15, 2019 Myanmar Chin Chin 0\nNilen Parmawi Cu Ralrin Pek A Tonh\nMyanmar Idol kong ah Chinmi le Chinmi i entai a tam ngai. A tu zong Myanmar Idol kong ah Nilen Parmawi cu Zawl Tling NganBawm timi account nih ralrin pek nak a tial. A tial ning tein kan chiah piak hna. >>>\nKa nih na chuak NILEN\nNilenparmawi na sinah thlawmpalte chim ka duhmi a um . Nangmah kong hna hi tampi ka chim zuam lo nain na umtudan hi ka ngiat tikah a dik lem lo.\nNangmah cu awtha, muidawh le hlasak thiam zong na si lem lo. Nain naa zuam cuahmah liau khan na tahniang nih ruah lo pi’n an liam tak caah mipi thinlung ah na caam i an i zaangfah ruangah hi dirhmun hi a phan kho mi na si. Kha na tahniang le nangmah kong kha tam tuk ka chim zuam lo, zeitin ??zei ruang ?? te pawl , ralring deuh in bia chim cang.\nNa nau taktak bantuk a si mi ESTHER a um liau le aa zuam liaute ah BENJAMIN cu na fak i ESTHER cu na thumh, zei tluk ngaihchia dah a si. Nizaan i na wall ah ESTHER na lawmh mi zong kha PPKT le THET MON MYINT le JUDGE pawl nih ti khan lawmh hmasa in STATUS tial hna hlah sehlaw na tial ve lai tin ka zum lem lo. Mi bo paoh hin bo ve itim ti hlah , na thuak le na mit le na hna in tha tein ngaih hnu ah bia chim cang mu.\nNu veve tam tuk ihlih zong ka zuam lo, a ho ka si ti zong na hngal lailo. Benjamin kong he pehtlai in ziah mino tampi nih an uar ti hi a laar ngai ve mi na si ko nain na thei rua lo.\nA tang hin tha tein rak rel;\n1. Mino muidawh style tha le IDOL pa pawl a laan hna caah an uar.\n2.A aw a tha tiah an ti i aw phundang a ngei tiah ziah na ruah.\n– THU EAIN THIN hla kha OKKA UUTA nih a cawnpiak lengmang nain a thiam lo caah VERSION a thleng piak i a sak caah aa danglam taktak mi hla ah aa chuah, cu caah si aw phundang a ngei tiah na zumhnak cu.KAWL nih hla a hrawh dih an ti cang.\n3.Ngaktah a si caah zaangfah tanh in an tanh\n4.PPKT nih a tanh tuk caah nan tanh ve sawhsawh.\n5.Falam pawl nih ISIS tanh in an tanh\n#THU EAIN THIN khi misual si sehlaw IDOL a dih bakin BENJAMIN hi thong a tla kho dahkaw, Copy rights a um ko mi mah hla VERSION thlen a ngah lo cu mu. Kei zong THU EAIN THIN hla hi ka ngaih bik a si nain tu cu BENJAMIN ruangah ka ngai zuam ti lo.\nLomhpi Cio Hna Usih, Esther Le Benjamin A Kai Cang\nA Herh Theng Lo Mi Laksong Messi Nih A Lak Ve


Malaysia Lengchuah Phihmi (MCO) April 28 tiang sauh | THE CHIN EXPRESS\nMalaysia Lengchuah Phihmi (MCO) April 28 tiang sauh\nMalaysia ram hruaitu Prime Minister Pu Yassin nih, “Covid-19 zawtnak karh hlah seh tiin lengchuah kan phihmi cu April 28 tiang kan sauh,” tiah tu zaanlei 4pm ah TV in thawng a thanh.\nLengchuah Phihmi (Movement Control Order = MCO) thawng in sibawi le nurse pawl nih zawtnak karh an kham khawh deuh, ati.\n“Ngandamnak Vuanci Zung le thiamsang hna nih sauh dingin ruahnak an ka cheuh pinah, Vawlei Ngandamnak Bu (WHO) zong nih lengchuah phihmi on colh ahcun zawtnak tamtuk a karh ṭhan lai ati.\n“Cucaah, ngandamnak lei rianṭuantu hna nih mah pulrai karh hi kham kho hna seh tiin tu hnu zarh 2, April 28 tiang ka sauhnak asi.\n“Ramdang he tahchun tikah kan ram cun a thimi zong an tlawm deuh ngai, mizaw thar zong an zor deuh cang.\n“Mizaw thar an zor peng ahcun mah zawtnak hi karh loin kan kham khawh lai, nain daithlan awk kan ṭha lo.\n“Thil sining a ṭhat deuh hlan tiang sianginn vialte khar an si rih lai. Inn ah online in cacawn khawh dingin Ngandamnak Vuanci Zung nih a tolrel lai.\n“Chawlehnak cheukhat cu a changchang tete in kan on hna lai, nain MCO kan dorh deuh tinak asi hlei lo,” ati.\nHmasa cun March 18 in 31 tiang lengchuah an phih. Nitin nunnak caah a herhmi Mei, Ti, Phone Company, Tlunkalnak, Bank le Rawl, tbk., company lawng onnak nawl an pek hna. Private company le cozah zung vialte khar dih an si.\nMah bantuk dawr le company pawl ah rianṭuanmi dah lo hohmanh rianṭuan ngah lo. Inn chungah i erh dih si.\nBiakinn, sianginn, tbk., vialte zong an kharter dih hna. Rawl le sii cawk ruah ah minung 2 i zulh zong ngah lo. Chungkhar 1 in minung 1 lawng kal a ngah. Meeting le puai tuah, ruak humh, tbk., zong a ngah lo.\nMCO a dih hlan ah April 14 tiang an sauh colh. Rawl le sii caw dingin leng nan chuah tik zongah nan inn in 10km hla tiang lawng nan kal lai. 10km chungah rawl le sii a um lo lawngah mah pin nan kal lai, ti an chap. State le khua cu chim lo sang dang zong pal a ngah lo.\nMotor ngei pawl zong rawl le sii caw dingin nan kal tikah midang nan phor hna lai lo, nanmah lawngin nan kal lai. Emergency in sizung kal a hauh lawngah 2 nan i zul lai, an ti.\nHypermarkets, eidin dawr le petrol station vialte zong 8am in 8pm tiang lawng onnak nawl an pek hna.\nTuni ah April 28 tiang an sauh ṭhan.\nLengchuah phihmi (MCO) a zul lomi minung 7,000 hrawng palek nih an tlaih cang hna. Chinmi 10 leng an tlaih ve cang hna.\nRianṭuan khawh asi lo caah Chinmi chungin fa tam a ngei i minung 1 lawng rian a rak ṭuanmi chungkhar le pehtlai tein rian a rak ṭuan kho lomi single tampi cu rawl ei awk le inn man pek awk kongah lungrethei in an um.\nPehtlai tein rian a rak ṭuan pengmi single le nuva in rian a rak ṭuan pengmi chungkhar cu an har tuk rih lo. Nain, MCO ruangah company tampi an sipuazi tla tuk i MCO a dih tikah Chinmi tampi cu rian phuah le rian ngei lo an um len te lai i harnak fak tuk an tong te kho.


RALHRANG DIRPITU NIH BIAHALNAK A TUAHMI AH LEHNAK A TUAHMI – The Chinlung Post\nJune 13, 2021 admin Local News 0\nKawlram hi ralpi a chuak taktak ko cang rua lai. Ralhrang kawlralkap a dohmi minung tampi an um lio ah ralhrang kawlralkap a dirpitu minung an um ve cang. Ralhrang kawlralkap dirpitu hna nih ralhrang kawlralkap sin ah hriamnam hmannak nawl kan pe ve uh tiah an ti ve cang. Hi konghe pehtlaiin a tanglei bantukin thanhnak an tuah.\nNizan June ni 12 ah ralhrang kawlralkap hna nih thawngzamhtu sin ah thanhnak an tuah. Thawngzamhtu sin ah ralhrang kawlralkap nih thanhnak an tuah lio ah ralhrang kawlralkap a dirpitu hna nih ralhrang kawlralkap hna cu hriamnam hmannak nawl kan pe uh tiah halnak an tuah. Hi bia a chimtu hi thawngzamhnak rian a ttuanmi zong asi lo tiah an chim.\nAsinain ralhrang kawlralkap dirpitu hna aiawh in biahalnak a tuah ve mi a si. General Zaw Min Htun sin ah biahalnak a tuahmi cu NUG tawlrelnak in ralhrang pawl hi ttihnung an si cang i, hmunkip kaakip ah an um ruangah kan him ti lo. Cucaah kanmah ralkap dirpitu hna hi zeitindah kan i ven lai? Hriamnam hmannak nawl naa kan pe kho maw tiah a hal.\nHi konghe pehtlaiin General Zaw Min Htun nih a timi cu Mi zapi nih kan in humhhim kho hna lo timi cu ka cohlan. Sihmanhsehlaw felfai tein theihternak tuahtu cu an inn ah lawi in, an himnak ka tuaktaan lai. Mah le mah i humhhim ning cu minung ahopaoh nih tuah angahmi phung a si. Mah le mah i runven ruangah thil tuahmi cu sual a si lo atimi an um.\nSinain mah le mah i runvennak ah hin phunglam tampi a um i,phunglam cu ahau. CRPH le NUG minung hna nih nan nunnak caah ttihnung thil an tuah maw rawhralnak thil pakhatkhat tuah an timh ruangah na nunnak caah tiah thil na tuahmi cu sual ah kan cohlang lai lo. Cubantuk thil cu phung le lam ah a um ciami khi a si. Ralkap dirpitu nan him lo timi kan theih, a him lomi nih thatein rak chim ulaw kan tawlrel lai.\nHi konghe pehtlaiin NUG kong halnak nan tuahmi ah kawlram ah hin NUG cozah tibantuk a um lo. Thli le online lawngah a ummi khi a si ko. Ramdang nih zeibantuk cozah an pom timi ah kan buai lo. ASEAN buu ah hodah a kal? ramdang palai chawnh dingah ahodah a kal timi cu nan hmuh dih nan theih dih ko cuta tiah General Zaw Min Htun nih a chim.


Kum 36 Chung Thongthlak Hnuah Chuahter Ṭhanmi Pathum – Chin World News Evening\nNovember 26, 2019 Salai Van Thawngpang\nKUM 36 CHUNG THONG THLAK HNU AH CHUAHTER ṬHAN MI PATHUM. Palh lak ah palh faak cem pawl cu a si ve ṭheu lai. Kum 1983 ah khan Baltimore ngakchia kum 14, DeWitt Duckett timi pa hi sianginn kai ding in ke i a kal lio ah meithal in a hngawng (neck) an kah i a thi. A kaptu an hngal kho hna lo.\nLunghrinh in Baltimore mino minak (Black), kum 16, minung pathum; Alfred Chassnt, Andrew Stewart, le Ransom Walkins hi 1983 November ah an tlaih hna i 1984 ah biaceihtu nih thih hlan lo thong tla ding in (sentence to life) bia a khiahpiak hna.\nZahan Nikhatni, November 25 lawng ah hi minak hna pathum hi kum 14 ngakchia pa DeWitt Duckett a thattu taktak an si lo tiah biaceihtu (judge) nih thonginn in a chuahter ṭhan hna. Ngakchia pa DeWitt Duckett a thattu taktak tiah a hmutu (witness) nih a chimmi cu kum 2002 ah khan meithal in an kah i a thi ve cang.\nSualnak ngei lo bak i kum 36 chung thong an tlaak man hi cozah/biaceih zung nih cei lak a liamh hna hau te lai. Tennessee zong ah Minak ṭhiam McKinney timi pa hi 1978 ah inn bauh le tlaihhrem sualnak (case) in kum 31 thong an thlak hnu ah amah si ṭhan lo an ti i 2009 December ah an chuahter ṭhan ve. Kum 31 chung sualnak ngei lo i thong a tlakmi ah $1 million an liamh.\nKum 30 renglo thonginn ah caan an hmang nain atu cun phaisa hman an thism ahcun, mirum pakhat an si ve cang lai ti nak si. BBCNEWS\nNote: Hi thawngpang hi The Chin Voice page ta lakchinmi asi. Thawngpangttha thawng dik theih na duh ahcun The Chin Voice hi rak leng ve hna. Cun Like le Share in thazaang pe ve cio hna usih!\nTan Khun Kyaw Cu Tihi Bakin An Sunlawih Cang Rak Zoh Hmanh!-video


Tuzing Suimilam 9 hrawng Sii Cawk Timhin Sii Dawr Hmai ah a Dirmi hna cu Rallokap nih Hiti Bak Hin An Rak Tuah Hna>>>>>> – Onlinenungak\nTuzing Suimilam 9 hrawng Sii Cawk Timhin Sii Dawr Hmai ah a Dirmi hna cu Rallokap nih Hiti Bak Hin An Rak Tuah Hna>>>>>>\nBy chin tawi on July 31, 2021\nRalhrangbu Nih Sii A Caw Dingmi An Thawl Hna,Sii Dawr Zong An Khar Piak Hna\nRalhrangbu Nih Sii A Caw Dingmi An Thawl Hna,Sii Dawr Zong An Khar Piak Hna July 31 9 hrawngah Yangon, Tong-ukla peng Shwe-o sii dawr ah sii cawk dingin a tlar mi hna cu ralhrangbu nih an thawl hna hlei ah sii dawr zong an khar piak hna tiah theih a si.\nTuzing suimilam 9 hrawng sii cawk timhin sii dawr hmai ah a dir mi hna cu rallokap mawtaw le palek mawtaw 2 a rak phan i, cunglei nih a kan fial mi a si tiin a kan thawl.\nSii dawr nih amah social media cahmai ah an tar mi kan hmuh caah tuzing suimilam 4 hrawngin cheukhat an hngah cang.Kei cu suimilam 5 hrawngah ka phan i no.200 lengah ka tlar ve.Dawr nih cazin an lak i no. 270 tiang hrawng cu a ngah lai an kan ti.\nCu tkn kan hngah lio ah ralhrangbu mawtaw 2 in an rak phan i dawr an khar ter hna hnuah a hngak mi vialte a kan thawl tiah sii cawk dingin a hngak ve mi pakhat nih a chim.\nPe 6 hlat in i tlar zong a ngah lo, cunglei nih a kan fial mi a si. Nan kal a hau, kir cang u tiah audio voice in kan theih.\nMipi nih cawk an duh mi sii hi Enoxaparin a si i, a man taktak cu Kyat 10,000 a si nain black market ahcun kyat 60,000 hrawngin an zuar mi a si.Yangon ah maah sii hmuh ding hi a har ngai tiah theih a si tiah Mizzima News nih a tial.


Chin Ramkulh Cozah Bu Chung In Minister Pakhat Rian Dinhter An Timh – THE CHINLAND POST\nChin Ramkulh Cozah Bu Chung In Minister Pakhat Rian Dinhter An Timh\nCity Hunter| 2018 May 7| Chin ramkulh cozah bu chung in minister pakhat cu rian dinhter an timh. Rian dinhter ding kong le aho dah rian dinhter a si lai timi cu a rauh hlan ah aa fiang lai tiah Chin ramkulh hluttaw zung in thawng kan theih.\nHi kong he pehtlai in Chin ramkulh Hluttaw Speaker Pu Zo Bawi nih, “Chin ramkulh cozah bu chung in minister riandinhter ding le dinhter lo ding kong cu aa fiang rih lo. Dinhter zong a si kho i dinhter lo zong a si kho. Dinhter a si hmanh ah ahodah dinhter a si lai timi zong a fiang rih lo. A rauh hlan ah mizapi nih biafang nan theih te ko lai” tiah The Chinland Post ah a chim.\n“Chin ramkulh cozah bu chung in minister pakhat cu a rian a tei lo caah asiloah a rian a tlamtlinh lo ruang ah a rian dinhter ding in hluttaw nih kan tawlrel. Simanking rian pawl ka tei lo ruang ah kaa din timi a kong sawh in dinhter kan timh. Dinhter dingmi minister min cu chim ka duh rih lo. A result a chuah tikah ahodah a si timi nan hngalh te ko lai” tiah Chin ramkulh NLD haotu le Chin ramkulh hluttaw Speaker a simi Pu Zo Bawi nih 7Day media sin ah a chim.\nChin ramkulh cozah bu\nChin ramkulh Chief Minister Salai Lian Luai le Chin ramkulh hluttaw Speaker Pu Zo Bawi cu thaizing khi Naypyidaw ah kan kal lai i ca rian dinhternak kong ca an chiah pah lai. Cu riandinhternak ca cu President nih fehternak a tuah hnu May thla chung Ramkomh cozah bu tonpumhnak tuah tikah aa fiang te lai. Khi tikah cun Chinram cozah bu chung lawng si lo in ramkomh cozah bu minister le Chief Minister cheukhat zong an rian thlen nawn an si lai tiah 7Day news cherhchan in kan theih.\nChin ramkulh cozah bu ah Chief Minister telh in minister 6 an um. Cu hna cu; Chief Minister Salai Lian Luai (NLD), Sipin Le Meilei minister Salai Isaac Khen, Lam le Sul lei pehtlaihnak minister Pu Sui Thio (NLD), Thingram le zuatkhelh- cinthlaknak lei minister Pu Mang Hen Dal, Simanking le Tangka lei minister Pu Vui Kaw (NLD), Social Affair Minister Pu Pau Lun Min Thang (ZCD)an si. Minister Salai Isaac Khen le Minister Pu Mang Hen Dal hi mizapi thimmi palai an si lo, mifim tiah a leng in dawh chommi le minister rian pekmi an si.\nHi kong he pehtlai in Chin ramkulh NLD Secretary zong a si i hluttaw Speaker bawmtu zong a simi Pu Aung Taan nih cun, “Chinram minister riandinhternak kong cu zeihmanh ka hngalhmi a um lo. Chief Minister belte tuzarh chung Naypyidaw ah a kal lai. Cun, tu thla May 20 hnu ah Chin ramkulh hluttaw tonpumhnak tuah kan timh i a si ko” tiah The Chinland Post ah a chim.\nMinister rian dinhternak kong he pehtlai in Chin ramkulh Lam le Sul lei pehtlaihnak minister Pu Sui Thio nih, “Kei cu zeihmanh ka hngal lo, atu hi Naypyidaw ah ka um” tiah The Chinland Post ah a chim.\nMay 14, Naypyidaw ah ramkomh cozah bu tonpumhnak an tuah lai. Hi tonpumhnak ah ramkomh minister le Chief Minister cheukhat rian thlennak a um lai tiah Naypyidaw ummi cozah riantuantu pakhat nih April 25, 7Day News sin ah a rak phuan bal cang.\nMarch 30, President rian a cohlan ni biakamnak biarocah ah President U Win Myint nih thlennak riantuan a khulnuarmi zung le bu hna cu zohfel le rengh deuh an si lai tiah a chim. Cu pin ah Kumthar biarocah chimnak zong ah thlennek he aa rup lomi riantuantu hna cu a thekvak a tha i a fimmi (quality) hna he thlen herh ahcun kan thlen lai tiah President U Win Myint nih a chimchih.\nChief Minister thlen timhmi hi Pago ramthen, Taningthari ramthen le Kachin ramkulh in an si kho tiah NLD party upa he aa naihniammi pakhat nih 7Day media sin ah a chim. Cu bantuk in April 25 ah thawngpang pakhat a chuakmi cu President hlun U Htyin Kyaw nupi zong a si i atulio Tungkhuah peng in Pyithu hluttaw palai MP Daw Su Su Lwin cu fimcawnnak minister rian an pek lai tiah Kawl media cheukhat nih an thanh cio.\nPrevious Innhmun Pekmi Thla 6 Ah A Sa Lomi Paoh Chuh An Si Cang Lai Tiah Chinram Cozah Nih Nawl An Chuah\nNext HCSN Cathanh; Chinram Ah Nu Ngakchia Minung 12 Tlaihhrem An Tong Cang


Salai Van Biak Thang nih ‘Chin Miphun Ni (Rezua) Ah Biachimmi’ – THE CHINLAND POST\nSalai Van Biak Thang nih ‘Chin Miphun Ni (Rezua) Ah Biachimmi’\nChin Miphun Ni Biachimnak\nNithla: 2020 February 20\nA hmun: Rezua khua, Chin State\nNihin ni, a sunglawi tukmi ‘Chin Miphun Ni’ ah biachimnak ka hmuh caah CACC cungah siseh, khuami zapi le tuchun ah a rak chuak khomi nan dihlak cungah siseh ka lung aa lawm tuk hringhran. A hmasa bik Rezua khua ka phak a si fawn caah pumpak in kaa lunghmuih khun.\nChin Miphun Ni 2020, Rezua (Photo: Van Ceu Thawng)\nChin Miphun Ni muru\nNihin, 2020 February 20, hi kan caah a sunglawi hringhran ko. Zeicatiah, hmundang kadang ah um cio ko hna hmanh usihlaw, miphun pakhat kan sinak a thar in kan i hrawm than ni, sahrang lakah thu-dir hmanh usih kamlo chuncha bang kan miphun caah zatial tlaih in kan dir than ni a si.\n1951 October 9 i Chin Affairs Council meting tuahnak le biakhiahnak in a nithla rak khiahmi a si ko. Nain, Chin Miphun Ni tuanbia kan zoh tikah nikhat nihnih menmen i thil a rak cangmi nih a chuahpimi a si lo. A kum kum, a chan chan in kan pipu hna nih miphun an rak dawt ruangah le runven an rak duh ruangah an tuarmi, an rak inmi le thlan le thisen he an rak dirpimi thawngin a chuakmi ni sunglawi a si. Cu a theipar cu tuchun ni ah kan temmi hi a si.\nChin Miphun Ni thawhkehnak le a tuanbia cu kan rel ciomi le kan theih ciomi a si ko. Hi chungah a tawinak tein thil phun nga vun zoh than dingin kan sawm hna.\nPakhatnak (Colonization): Hlanlio pipu hna nih an duh lo i an rak dohmi cu miphun dang nih uk le miphun dang kuttang ah nun kha a rak si. Cucu Chin ramkulh huap piin hmuh khawh a si. Tahchunhnak, Mirang ral kan rak doh tehna in a lang. Mirang uknak kha an rak duh lo cio caah Chinram huap peng kip in cawlcanghnak a rak um. Cucaah, fiang tein kan hmuh khawhmi a ruang cu ‘miphun dang nih ukmi’ si kan rak duh lonak kha a si. Cucu Mirang holh in ‘colonization’ kha a si.\nPahnihnak (Hereditary rule): Hlanlio pipu hna nih an rak dohmi, an rak duh lomi cu ci le kawr in uknak nawl i peknak phung kha a si. Hlan pipu chan sining ah khuabawi, ram-uk bawi hna hi an rak upatmi hna le khuaram a kilvengtu an rak sinak tampi hmuh khawh a si. Asinain, chan aa thlen ve tikah le Mirang an rak kai hnu thil sining zoh tikah phun dang deuh in thil a kal kha hmuh khawh a si. Cu lio ahcun ‘ram-uk bawi’ tiah an rak auh hna i a pa kha ram-uk bawi a si ahcun a pa a thih tikah a fa nih a rak chawn. Mi zapi nih thim i uknak ser si loin mah le thisa le ci le kawr chung chuak fa sinah uknak nawl kha pek i chawnter, i thiahnak phung kha a chim duhmi a si. A bikin, Mirang an rak kai hnu ah Mirang ukbawi nih Chinmi lakin ram-uk bawi kha an rak thiah hna, asiloah an rak thim hna i cuticun Mirang ukbawi le Chin ukbawi karlak lawngah biakhiahnak a rak um. Cu phungphai cu an rak duh lo caah an rak doh. Cucu Mirang holh in ‘hereditary rule/feudalism’ an ti.\nPathumnak (Forced labour): Hlanlio pipu hna nih an rak dohmi cu ‘kuli phurhter’ kha a rak si. Tuchan holh deuh in kan chim ahcun ‘a hramhram in riantuanter, thil phurhter’ le ‘man phalh bak loin riantuanter’ nak tuahsernak le phung kha a rak si. Bawi asiloah ram-uk bawi nih khuami kha a duh paoh in rian a fial hna, rian a tuanter hna. Cucu an rak duh lo ngaingaimi pakhat a rak si ve. Tuchan Mirang holh in ‘Forced labour’ ti a si.\nPalinak (Taxation/dues): Hlanlio pipu hna nih an rak duh lo i an rak dohmi a dang pakhat cu chiah pek asiloah tuchan holh cun ngunkhuai pek kha a rak si. Chiah peknak[i] ahhin a rak i telmi cu:\nKhuachiah rawl rel ti a si i kum tin tein rawl rak pekmi kha a si.\nSakah tikah sakhua le saphei pek a rak si.\nLothlawhpiak le inn le lo rianhpiak tehna a rak si.\nKhual an tlawn tikah kuli phurhpiak le eidin vialte kholh tehna a rak si.\nZu an duh tikah zu dahpiak zong a rak si.\nPanganak (Slavery): Hlanlio pipu hna nih an rak duh lo i an rak dohmi cu sal i laaknak le i zuatnak nun kha a si. Pastor Ngun Peng[ii] nih a tialmi ahcun pupa chan ahcun Chinmi nih sal phun ruk kan rak ngeih hna tiah a um. Bawi nih chia kha sal ah laak a tam. Bawi cu mi tlawm an rak si i zaran kha mi tam an rak si i a caan a chuah taktak tikah ‘sal sinak in luatnak’ phun kha mi tam deuh nih an rak aupimi cu a si.\nA cunglei i kan van langhtermi thil phun nga (1. Miphun dang nih uknak 2. Ci le kawr hoih in ram-uk bawi tuannak phung 3. A hramhram in riantuanter le thil phurhternak 4. Chiah peknak 5. Sal zuatnak) hna hi ‘Chin Miphun Ni’ a rak chuah hlan i Chinmi hna nih an rak dohmi, an rak duh lomi le hi chungin luatnak an rak hmuhnak ding caah an rak cawlcanghnak nehnang kha an rak si. Hi leng hin a ruang tampi a um rih ko lai. A tlangpiin kan zoh ahcun hi phun nga hi Chin Miphun Ni a muru a si kan ti khawh.\nHi vialte thil sining kan zoh tikah tuchan thil sining hoih in kan van fun khawhmi cu:\nHlan pipu hna nih mah tein khuakhan lairelnak le i uknak an rak duh ti a lang. Cucu tuchun Mirang holh in ‘self-determination’ asiloah ‘federalism’ kan timi cu a si ko.\nHlan pipu hna nih zauk phung an rak tanh i mi zapi nih thimmi hruaitu sinak kha an rak duh ti a lang. Cucu atu lio i Mirang holh ‘democracy’ kan timi cu a si ko.\nHlan pipu hna nih pakhat le pakhat i hremnak, i namnetnak, a hramhram in tuahsernak le bawi le sal sinak, asiloah bawi le chia sinak an rak duh lo; pakhat le pakhat hi kan i rem awk a si, tluk ceo tein kan um awk a si ko timi an rak cohlannak a lang. Cucu atu lio i Mirang holh in ‘freedom’ le ‘equality’ kan timi cu a si ko.\nMiphun Ni (National Day[iii])\nChin Miphun Ni kan ti tikah “Miphun Ni” timi hi zoh ti dingin kan sawm duh hna. ‘Miphun Ni’ – Mirang holh in cun ‘National Day’ – timi a sullam kan zoh tikah miphun pakhat asiloah ram pakhat sinak a langhtertu ni, miphun dang uknak in mah tein i uknak hmuhni, mi zapi thimmi hruaitu asiloah uktu nih a ukni asiloah an upatmi ram hruaitu chuahni ti bantuk kha an si. ‘Chin Miphun Ni’ kan ti tikah zeidah kan langhter duhmi an si ti kha zoh ti dingin kan sawm hna. Cucu tuchun ni ahhin phun li in van then hna usih:\nPakhatnak (Identity): ‘Miphun Ni’ kan ti tikah kan caah a sunglawi tuk hringhran. Zeicatiah, midang miphun ni si loin kanmah miphun ni a si caah a si. Cucu phundang in kan chim ahcun miphun pakhat kan sinak hmelchunh a si. Cucu keimah ta lawng a si lo, a kan uktu kan bawi ta lawng a si lo, i meithal aa ken i a kan dotu ta zong a si hlei lo. Chin miphun kan zapi ta a si. Chin miphun nih kan i hrawm dihmi ni a si. Cucaahcun tuchun ni hi kan caah a sunlawi khunnak cu a si.\nA bikin, Chinmi hi ‘kokek miphun’ kan si. Chim duhmi cu, holh le ca, bia le hla, phung le lam a ngeimi miphun kan si. Cu lawng si loin ram a ngeimi kan si. Atu i kan ke kan chiahnak kan vawlei, kan ram ahhin khual kan si lo; inntek kan si. Ram a ngeitu kan si. Cu dirhmun in kan zoh tikah Chin miphun hi kokek miphun pakhat kan sinak kha fiang tein a lang. Cucu Mirang nih ‘Indigenous people’ an ti hna i ‘First Peoples, First Nations’ asiloah ‘Native Peoples’ ti zongin an ti hna. Kan pipu hna nih nunnak thap in an rak runvenmi, an rak kilkammi le an rak humhimmi ram hi tuchun ni zongah kanmah ram a si. Cu ram a ngeitu cu kanmah miphun hi kan si. Cucaah, Chin Miphun Ni cu kokek miphun pakhat kan sinak hmelchunhnak kha raltha tein kan langhterni a si caah ‘kokek miphun ni’ a si.\nPahnihnak (Independence): Nihin hi miphun dang kut in kan luat i kanmah kongah kanmah tein khuakhan lairelnak kan hmuhni camtuak kan lawmhni a si. Miphun dang nih uk le pen kan duh lo, miphun dang nih thimmi hruaitu kan rak hloh, miphun dang nih a langhlat in aw-an ngeihmi si kan rak cahter ni a si. Phundang in kan chim ahcun a rak kan ttembawhtu le an kan temtawntu hri kan chah i zalonnak kan hmuhni camtuak a si. Kan luat ni a si. Kan hirha a choi ni a si. Kan i lawmhni a si.\nPathumnak (Integration): Nihin ni hi kan miphun caah lungput pakhat he kan dirti ni a si. Hmundang kadang, khuadang pengdang in kan rak ra cio i kan miphun le kan ram thatnak ding caah lungfun ni, lungrual ni, lung hmunh ni a si. Cu hlanah kan khualu in kan khuataw tiang rak thenmi si hmanh usih, kan khua le kan ram le kan miphun caah thazaang le ruahnak kan rak chuahni camtuak a si. Pumpak mit kan au lo ni a si. Mi zapi duhmi kan cohlan ni a si. Bawi le mirum mithmai zoh loin thik dik kan dirpi ni a si. Bawi le chia hmunkhat ah cabuai kan i hrawm aa thok than ni a si. Thutdan sang le niam um ti loin nang le kei phun khat timi mit in tlukruang tein kan i zoh ni a si.\nPalinak (Integrity): Nihin ni hi kan lungthin dirhmun a fehni taktak a si. Kum tampi chung kan lung chungah kan uammi kan sah i kan miphun le kan ram caah tlaihtleeng kan chiah ni a si. Ralhrang lak le sahrang lakah chungin kan him khawhnak hnga suttung kan bunh ni a si. Zei lam dah kan zulh timi fiang tein kan rak chim i zapi duhnak lung kan rak phun ni a si. Cu lungput le cu lungthin cu tuchun ni ah kan dirpimi le kan pehzulhmi cu a si.\nA cunglei hi kan langhtermi ‘Miphun Ni’ kan timi nih kannih caah a sawhmi cu:\nMiphun pakhat – a hlei in kokek miphun kan sinak – hmelchunhnak (Identity) kan langhter ni a si;\nMiphun dang kut in kan luat i kanmah tein khuakhan lairelnak kan hmuhnak (Independence) ni a si.\nKan ram le kan miphun caah tleengkhat kan i hrawm i kan i fun ni (Integration) a si;\nKan intuarnak le kan lungfahnak kan sah i kan miphun le kan ram caah suttung kan dirhni (Integrity) a si.\nBiafunnak: Tuchun kan dirhmun le hmailei chunmang\nAtu lio kan chan hi chan laklawh ngai a si. Chan chia le chan tha deuh bantuk chungah kan luh cuahmah liopi a si. Chan karlak ah kan i tenh liopi a si. Duak tiah chikhat kan hnulei kan hon i her ahcun Chin Miphun Ni tuahnak nawl khenkham kan tonnak tehna, Chin Miphun Ni postcard chuah ruang le cawlcanghnak ruangah dawi le tlaihkhih kan rak tonnak tehna le Chin Miphun Ni kha ‘Chin Ramkulh Ni’ ti bantukin a phunphun in thlennawn timhnak tehna kan rak tonmi kha kan mitthlam ah a cuang peng rih.\nChin Miphun Ni an rak thokka hrawngahcun hi ni hi zungkhar ni tiah an rak timi a si ko. Nain, chankarlakh ah khenkham a tong than. 2011-12 kum ah hriamtlaibu le cozah uktu hna nih remdaihnak an tuah lio ah ‘Chin Miphun Ni’ cu Chinram ahcun cozah nih hnatlakpimi ‘dinhni, ulhni’ asiloah ‘zungkhar ni’ siseh tiah minsen an rak thut cang nain tuchun ni tiang kan hmang kho rih lo. Chin Miphun Ni kongah khukkhaknak a um rih caah zalong puitling in kan tuah kho rih lo ti kha a fiang. Chin Miphun Ni tuanbia kan zoh tik zongah miphun dang lawng si loin kanmah miphun lila nih khenkhamnak dingin khuakhan lairelnak kha tampi kan hmuh khawh.\nPaletwa a dam lo ahcun Chinram le Chin miphun kan dam lo. Hakha a dam lo, a dinfel lo ahcun Chinram le Chin miphun a dam in a dingfel kan ti kho lo. Rezua a dam lo ahcun Chinram le Chin miphun a pum a dam kan ti kho lo. Miphun pakhat kan sinak hi a dam a hau. A hrik a um ahcun cucu kan doh i kan daihter i kan damh a hau. Cucu lungfim tein kan kalpi khawh lo ahcun kan miphun a him lai lo. Hlanchan pipu hna nih an rak dohmi miphun dang kuttang nunnak, ningcang loin ram-uk bawi cawlcanghnak, a hramhram in riantuanternak, ningcang loin ngunkhuai le chiah pekternak le chanthar salzuatnak hi tuchun kan miphun nih kan thianter a hau. Cu rian cu nihin i kan tuahmi ‘Chin Miphun Ni’ nih a kan fialmi tuanvo a si.\nChin miphun le Chinram a humhimnak ding caah le Chin Miphun Ni a nunnak dingcaah nunnak le thazaang a rak chuah i re a theitu vialte cungah upatnak kan in pek hna. Kan pipu hna nih an kan chiah takmi ro, tuanvo le covo hi nihin nangmah le keimah nih kan dawt, kan kilven i kan thanchoter lawngah kan miphun a him lai i a dam lai. Chin Miphun le Chin Miphun Ni nung lan ko seh. Chin Miphun le Chin Miphun Ni, Pathian nih thluachuah hram ko seh.#\n[i] Pu Ro Thang nih a tialmi Pu Ro Thang le Lairam Tuanbia, Pu Chawn Kio nih a tialmi Chin Miphun Ni kong le Chin Miphun Ni mekazin chungah chiahpeknak kong an tialmi chungin lakmi an si.\n[ii] Pupa chan lio ahhin sal timi hi phun 6 an rak ngei: 1. Thlaipa sal (leiba cham khawh lo ruang is al ah tlaihmi); 2. Tlaih sal (ral a simi kha a nung in tlaihmi); 3. Kalh sal (fanu ahnak can i hmanmi); 4. Tuangchuak sal (a bawipa inn ah a chuakmi – sal faangfaak); 5. Tlanh sal (leiba champiak ruang i tlaihmi sal); 6. Sangalkhenh sal (kawi le dua biakamnak kha a zullomi). [Pastor Ngun Peng tialmi Chin Pupa Hna Sulhnu timi chung i cahmai 20 chungin]\n[iii] The National Day is a designated date on which celebrations mark the nationhood of a nation or non-sovereign country. This nationhood can be symbolized by the date of independence, of becoming republic or a significant date for a patron saint or a ruler. Often the day is not called “National Day” but serves and can be considered as one. The National Day will often be a national holiday. A day marking a country’s establishment as a sovereign entity, typically a celebration of its independence, revolution or former ruler. [Sources: https://www.definitions.net/definition/national+day; https://www.yourdictionary.com/national-day]\nSalai Van Biak Thang cu atulio Chin Human Rights Organization (CHRO) ah Peace, Democratization and Development Program lutlai a tuan liomi a si. Chin ramkulh khualipi Hakha ah innchungkhar he khuasa mi a si. ~ Editor\nPrevious Chin Miphun Ni: ‘Ramkulh Ulhni Ah An Tuah Ding A Si Cang’\nNext Pi Suu Kyi Nih Tikir Khua Teih-ne Sii Zung Le Daw Khin Kyi Foundation Nih Inn 50 Sakpiak Mi Hunnak A Tuah


CNA Le CNF Karah Lawngah Si Lo. Laimi Chungah Hi Lungput Nih Buainak Le Ram A Hrawh – Chin World News Evening\nMarch 15, 2021 March 15, 2021 Salai Van Chin News\nMawhchiatnak cu a si lo. A chungmuru in van sawh koning thinhunnak ngeih loin khuaruatnak tuin zoh deuh aherh. CNA le CNF karah lawngah a si lo. Laimi chungah hi lungput nih ram a hrawktu le buaihnak nganbik le hnahnawhnak nganbik chuahpi tu a si.. Hruaihtu tha hi Laimi chungah an tlom tuk..\nHruaihtu aa timi poah hi mah miaknak le eimuar-mah minthat-upat le ttihzah duhnak mi nih ka thangthat Hna seh timi a kawlmi thinlung hi a tlau ta lo ahcun teihnak hmuh nak lam a um lo. Laimi tampi ruahnak cu upa hruaihtu ka tuan lai i Min Aung Hliang ruahnak a ngeihmi an tam deuh tiah ka hmuh.. Mah minthatnak-mah miaknak mi nih upat le bochan duh tukmi hruaihtu a tlau ta lo ahcun teihnak a um kho lo. Sal thinlung a tlau ta lo ahcun teihnak a um kho lo..\nLaimi tampi nih ngeihmi ruahnak a si. Midang upat le conghlawmh thangthatnak an hei duh sawhsawh men lawng khi an rumra a si ko. Thinlung thiang a um lo ahcun teihnak a um kho lo, hruaihtu tha an chuak kho lo.. Tuah kho taktak mi le bochan awktlak taktak le ngeihmi an ngeih fawn lo, min le upat thangthat cu an hei duh ngai fawn.. Chim duhmi cu laimi lungput fih a nung a sinak kha ka chim duh. Taktak ah tuah khomi zeihman an ngeih lo.\nA donghnak an phichuak cu mah miaknak le mah lianngannak le minthatnak upat conghlawmhnak si an duh caah a si. An i tlaihmi cu khua le ram caah an ti nain anmah ca’h lianngannak minthatnak upat conghlawmhnak caah tu ah a rak si deuh. Cucu mawhchiat le zeirel lo caah si loin an theihthiam lo caah zongah a si kho men theihthiam nak a tlom caah le hmuhtonnak a tlom caah a si kho men sining phan lo caah a si kho men hrasatnak ruang ah a si kho men chambau ruangah a si kho men Ko.\nA Biapi piatanaa cu cunglei tialmi lungput hna kha hrawktu le buaihnak chuahpi tu hnahnawhnak chuahpi tu ral nganbik a si. Hi ca ka tial ruangah huatnak le bia tampi ka tong kho nain hlo a herhmi lungput ziaza a si caah siaherhnak in ka van tial. Hi bantuk lungput hi sal lungput a si. Cattialtu: Anna Suihleisung Zaathang\nCDM Ah Aa Tel Lomi Falam District Uktu U Yi Mon Cu A Fale Nih Hringtu Pa Sinak In An Hlawt!


Hakha University Chapel Biakinn Saknak Caah Bawmh An Hal Cuahmah - THE CHINLAND POST\nHakha University Chapel Biakinn Saknak Caah Bawmh An Hal Cuahmah\nHakha University Chapel Design/HUSU\nSalai Josephbawi| 2020 September 16| Hakha University ah Pathian thangthatnak caah Chapel (Pumhnak Biakinn) sakding tiin Hakha University siangngakchia Bu nih Hakha, Thantlang le Falam ah tangka bawmhnak an hal cuahmah tiah thawng kan theih.\nHakha University i Biakinn sak ding cu University Christian Fellowship (UCF) riantuan University Saya/mah te nih pe 106, pe 60 Ks.1600 dih dingin sakding le timtuah biachahnak ngeih a si i budget an kawl cuahmah lio a si. Kyats Sing 1600 a dihdingmi ah Hakha Baptist Association nih sing 250, Kawlram Cozah ralkap lutlai General Min Aung Hlaing nih Cement (bilatme) tun 1000 le Camphio tlap 250, Hakha mirum le bawmchantu hna sin azapi sing 400 an hmuh cang tiah theih a si.\nCu tangka kawlnak ding caah Hakha University Students Union nih Hakha, Thantlang le Falam ah bawmh an hal cuahmah hi a si.\nHakha University Students Union Bawmhhal Lio Sept.15/HUSU\nHi kong he pehtlai in rianngeitu chungtel Literature and Culture Committee leader Tha Hre Kam nih “Hakha University ahhin kanmah Hakha Thantlang Falam lei lawng silo in Chin ram kakip in siangngakchia 1000 leng kan um cang. Hakha University Boarder ah Siangngakchia chungah 80% fai Khrihfa kan um nain umnak le khuachung biakinn aa hlat caah pumh a duh ko nain aa pum kho lo sianghleirun tampi kan um. Hi Chapel kan lim ahcun Sianghleirun mino pawl pumsa thlarau in nun thanchonak tampi kan ruah caah Hakha University sayamah te lamhruainak thawngin fund kan kawl cuahmah hi a si. Kan nu kan pa, kan unau nih nan chawva in kan dirhkamh cio hram u. Hakha khuachung ah kanmah University minung 50 fai phu linga in kan ithen I Sept. 6-15 kar Bawmh kan hal I sing 110 kan hmuh. Thaizing Falam lei peh kan itim, cu dih in Thantlang zong kan kal rih lai” tiah The Chinland Post ah a chim.\n“Kan muitinh ningin ramchungah Tangka kan hmuh lo ahcun ramdang um Chin mi hna sin zongah bawmhhal kan itim.” Tiah a biapeh ah a chim.\nHakha University cu Hakha College dirhmun 2016 kum in cacawnnak rak thok a si i Degree College pek ti lo in Cozah nawl chuah 474/2020 August 31, 2020 ni ah Hakha University tiah phungning tein min pek a si. Hakha University ah Sianghleirun 1000 fai an um tiah theih a si.\nPrevious Chin ramkulh khualipi Hakha ah khualtlawng Bus phih chung a si\nNext Chin State Mipi Phaisa Kong ah Mipi Teltumnak A Niam Hleiah Budget Information Lak A Har


Pu Hau Do Suan Lawmhpi Nak Le A Dirhmun Konglam Fiangter Nak\nChin miphun chungin Myanmar Representative to UN ( Kawlram cozah nih UN ah palai a chiahmi ) hmasa bik a simi U Hau Do Suan B.A ( History ), Master of Public Policy ( Singapore ) cu naite ah a pension hnu in NLD cozah nih rian pical tak a simi, Deputy Minister for International Cooporation tuanvo an pek. Pu Hau Do Suan hi Ministry of Foreign Affairs department ah kum tampi rian a tuan hnu ah President Thein Sein nih Embassador to Canada rian a rak pek. NLD cozah kai hnu ah Myanmar Representative to UN ah an chiahmi a si.\n2019 lio ah khan, Tedim Myone NLD EC nih State Counsellor Daw Aung San Suu Kyi ( Minister for Foreign Affairs ) sinah ca an rak kuat. U Hau Do Suan hi NLD candidate caah rak kan pe, an ti. State Counsellor nih a lehmi hna cu, a si kho loh. A pension deng cang i, mah a rian in aa dinh khawh in rian pical pek ka duh tiah a rak lehmi hna cu atu a takin a tuah cang.\nDASSK Nih 2015 A Saduhthah\n2015 Election hlante in kan pi DASSK nih Chin mi chungin Union Minister pakhat khat pek a rak i timhnak kong cu U Win Htein cauk ah hmuh khawh a si. Vice President caah Kachin pa U D. Sin Ram ( Atu i Kachin State, Attorney General a tuan liomi khi ) an rak ti nain election a sungh caah ruahlo pin Pu Henry Van Thio an rak tuantermi a si tiah Myo Yan Naung Thein nih a chim.\nVice President Thutdan He Kan I Hlat Cang Ko Rua :\nNLD cozah term khat chungah Union level in Chin miphun nih dirhmun biapi taktak a simi VP kan co. Karen nih Amyothar Hluttaw Speaker, Kachin nih Pyithu Hluttaw Speaker, Rakhaine nih Amyothar Hluttaw Deputy Speaker, Mon nih Union Minister for Ethinc Affairs tiin an co ve hna lio ah, Union level in zeihmanh a co ve lomi tlangcung miphun chungin Shan, Kayah, ti bantuk an rak um ve. Atu Pu Hau Do Suan Deputy Minister rian an pekmi hi cozah thar cu a si rih lo nain, cozah thar caah timhtuahnak lam si dawh a si.\nAtu lawlawse ah Minister for International Cooporation hi U Kyaw Tin a si i cozah thar an form tikah cun U Hau Do Suan in an thlen te khawhmi a si. Chim duhmi cu Union level in Chin miphun chungin minung pahnih hi cu a kan pek lai zumh a um lem loh. Tlangcung miphun dang dang kha phawtzamh cio a herh lai caah 2021 – 2025 chung NLD cozah thar ah hin Vice President thutdan cu hmun dang ah aa thial te hmanh maw timi cu Pu Hau Do Suan Union level in rian pical an pekmi nih hin a langhter ko cang rua. Asinain, zumtu hna nih biatak ten thlacam rih ko hna usih. Chinram ah tuah dingmi rian a tam tuk rih caah VP kan co khawh hi a biapi tuk hringhran .\nCatialtu: Victor Pa


Trump an sawm i, Joe Biden an sawm duh lo caah Biden mualpho ngai\nadmin September 10, 2021 Leave a Comment on Trump an sawm i, Joe Biden an sawm duh lo caah Biden mualpho ngai\nUS ralkap Afghanistan Bomb Blast ah a thi mi minung 13 lakah Kareem ruak vuinak ah President Joe Biden cu a tel ve i, bia a chim, a bia chim mi nih mi tampi soisel le thanchiat a si. Kareem pa Chappel nih a chim ning ahcun\nKa fapa ruak vuinak kan tuah hnuah President Joe Biden hmai inches 5 hrawng ah kan dir. natein a kan hlawt, thatein akan zoh duh lo. Ka fapa hi nangmah ruangah ka kuh kho ti lai lo. Ka hmai ah ka hmuh ti lai lo i, a ni mi zong ka hmuh i ka thei khawh ti lai lo.\nKa fapa ruak pawng ah khan na fapa a thi cang mi kong lawngte na chim i, Keimah nih ee, a tu cu na caan a si lo tiah kan ti i, na pafa kong chim cang a si lo tiah kan ti kha. Nang mi thawng lo tuk mi, mi hlawt a hmang mi, ka fapa le ram caah nun a pek mi vialte a hlawt tu cu nangmah hi na si tiin a ti\nMah bantuk in a lungfaknak le Joe Biden a ti ning cu facebook ah a post. Cun mah a post mi cu Trump nih a bia chimnak website in a let i, Kei president si ning law, na fapa hi na pawng ah a um lai, a thi lai lo. Kareem lawng si lo in Kabul Suicide attack ah a thi mi dih lak hi an thi lai lo,\nan nu le pa sin ah dam tein an um ko lai. Civilians hna kha lak hmasak ding a si na in, Kan hriamnam $85 millions man he tiin former President Trump nih a chim. Mah thil a cang mi hi social media ah a lar ngai i, mi tampi nih Joe Biden an uar lo ning le Trump an hlam ning cu heh tiah an chim ve. Cre-RTK\nBiden a chuahsual lengmang ko, Thawngthanhnak an tuah cawlh →\n← Biden a chim sual, Taliban fiangtein thawngthanhnak an tuah


Zumhnak | Radio Veritas Asia\n“A puan hmanh kha ka tongh khawh ahcun ka dam ko lai” (Matt 9:21)\nNihin ni ah ruah tti ka duh mi cu zumhnak kong a si. Judah mi lak i bawi pakhat a si mi nih kan Bawipa Jesuh sinah a thi ka mi te a fa nu caah zumhnak he thla a cam. Cu pa inn lei ah a kal lio ah kum hleihnih chung thi chuaknak zawtnak in a zaw mi nu pakhat nih zumhnak he kan Bawipa Jesuh puan a tongh tik ah dam nak a hmu ve.\nMipa nih zumhnak in a fanu caah kan Bawipa sin thla a cam tikah nunnak a hmuh tthan bangin; thichuahnak a ngei mi nu nih ka dam hrimhrim ko lai ti mi zumhnak he kan Bawipa puan a tongh tikah dam nak a hmu tak tak ve.\nBawipa cu zeizong vialte a sertu a si bantuk in ser cia a si mi thil a rawh zongah amah ning te in a si ter kho tthan tu a si. Zumhnak he Amah kan panh lawng hi a herh mi a si ko.\nNifatin kan nun nak ah harsat lungretheih in kan um caan ah a ho dah kan panh cio tawn hna? Ruat cio hna u sih. Bawipa nih nifatin : “Rethei le thilrit mi vialte hna, ka sinah ra tuah u, dinhnak kan pek hna lai”(Matt 11:28) tiah a kan kawh cio.\nBawipa sinah zumhnak lian pi he kan panh a si ah cun kan herh mi a kan pek ko lai. Bawipa nih kan nunnak ah a kan duh piak mi cu: “Amah lawnglawng hi bochan ding a si.” Zumhnak nih dawtnak a kan ngeihter bangin dawtnak nih zumhnak a kan ngeihter.\nCu a si caah: “Bawipa na Pathian cu na lungthin dihlak le na ruahnak dihlak le na nunnak dihlak in na dawt lai”(Matt 22:37).


Tilian Ruangah Minung 9 An Thi Cang, Mipi Sing 6 Nunphung Buai! - News and Media\nIndia ram Assam state cu monsoon(ṭhalruah) ruahsur nih ti a lianhter caah minung sing 6 hrawng nunphung a buai cang i( hartong), minung 9 nunnak tiang a liam cang, tiah India ram media hna nih an thanh. NDTV nih a phuan ning ah cun Assam state chung district(pengkulh) 27 ah cun tilian ruangah buainak/ harnak a tong lio. Minung 48,000 leng cu relief camp 248 ah ṭhial an si cang.\nHojai le Cachar district hna cu tilian a tuar faak khun mi an si i, minung singkhat leng nun phung a buai lio. Hojai district ah tilian nih a hreen mi thong leng cu Indian Army bawmhnak in an va thiarchuah hna. Dima Hasao district cu hmundang he pehtlaih khawh loin ni 5 chung a um cang. Ruahti tamtuk a tlak caah tlanglawng lam le motor lampi hna an cim, Assam ram pawngkam Tripura, Manipur le Mizoram pehtlaihnak hna cu an rawk, tiah theih a si.\nA luancia nithum in khan Assam, Meghalaya le Arunachal hna ah cun faak ngai in ruah a sur i, Guwahati khuacaan thanhnak nih cun a ralai mi ni 4 chung tiang ruah a sur kho rih, tiah a thanh. India Union Home Minister nih Assam cu a si khawh chung in bawmh a timh, tiah Assam state chief minister Himanta Biswan Sharma nih a chim. Cupinah Assam cozah nih tilian ruangah nunnak a liam mi chungkhar hna sinah India sing 4(₹4,00,000) cio a pek lai, tiah a thanh. Credit – TCP\nMizoram Ralzam Minung 48 Hna Nih Thi An Hlut


Ni le thla,kum le caan hi an liam thluahmah ko. – Hakha Cherry\nNi le thla,kum le caan hi an liam thluahmah ko.\nPathian dawtnak le lam hruainak thawngin, nihin Ni thar,thla thar,October ni 1 ni damte le lunglawm thanuam tein ka hung phan. Atulio hri le tlangrai in himnak le Lunun ngandamnak a kan petu Bawipa Pathian cungah kan lung tampi ai lawm i,a min thiang kan thangthat.\nNihin hi ” International Day Of Older Persons timi Ni a si.Vawleicung khuaza ramkip a ummi upa le tar deuh vialte hi ka ca hin upat hmaizahnak kan peek hna. Nan umnak cio ah Kan Himnak Lungpi Bawipa nih himnak, damnak le tthawnnak in pe ko hna seh tiah Bawipa Pathian sinah bawmhnak hal in thla kan campiak hna.\nPathian nih nunnak,damnak a kan peekmi caan tawite hi, Amah Pathian ram kauhnak ca le a dawtmi hna vawlei mi caah sunglawi tein hman i zuam hna u sih. Mah le innchung khar le sahlawh rualchan ca lawng ah nung loin ram le miphun ca tiang kan ttuan,kan tuah khawh lo hmanh ah kanmah nak santlai lo le sifak, nuhmai,ngaktah kingro hna ca le Khrihfabu caah kan ti khawh tawk in kan nunnak,kan chawva le kan caan hmang hna u sih. Hi vawlei ah nung zungzal ding le um zungzal ding kan si lo; a laang tein kan khualtlawnnak hmun le hma a si,tihi philh hlah u sih.\nKan nunnak hi mi dang caah sunglawi tein hman i zuam hna u sih. Nifate nan nunnak lamthluan ah Pathian nih thluachuahnak in pe ko hna seh. Atulio hri le tlangrai in himnak in pe ko hna seh. Credit-Hre Lian Kio\ntu lio Malaysia kan dirhmun cu nifatin covid-19 case hi a kai than leng mang\nThe Hakha Post in ka chuaknak kong he pehtlai in bia a ka hal mi tete an um ca ah tlawmpal fianter ka duh


Mipi Lau Lak In A Tuah Tu Mintami Moe Hay Ko Video Thar – ZINGHMUH NEWS\nMipi Lau Lak In A Tuah Tu Mintami Moe Hay Ko Video Thar\nMarch 16, 2019 March 16, 2019 by David\nKan kawlram mintami hna lak ah a mui dawhnak lawng si loin a tungtai tthat tuk ruangah mipi nih an uar bak vemi mintami pakhat cu Moe Hay Ko hi si. A nih zong hi a nuh ping ngia lei rian a ttuannak ah thazaang pe tu mipi fek bak in a nei tu a si bantuk in minthannak le hlawh tlinnak zong a hmu bak ve fawn.\nMintami Moe Hay Ko hi aa dan ngai nak pakhat cu a nuh ping ngia rian ttuan ding in a rak luh ka te hrim hin a hmu tu vialte hna nih voi hnih zoh tthan kho lo dingmi tungtai dawhnak a neih caah a nuh ping ngia law kah chung a luhnak in caan tawi te chung ah mipi lungthin laa in hlawh tlinnak a hmu tak tak.\nA luan ciami kum 2018 chungah khan mintami Moe Hay Ko lem a cannak video zong tam tak tak a chuak i mah a chuakmi kip zongah cun mipi lei thazaang peknak a hmu kho tak tak rih. Zei bantuk dir hmun i lem a can zong ah thiam tak tak in a can thiam lengah a mui dawhnak le a tungtai dawhnak aa vun fonh rih ah cun chim hau ti lo bak khi si ko.\nA si nain tukum 2019 chungah hin cun mipi he pehtlaihnak a tuah tuk lem lo i zei ruangah dah Moe Hay Ko hi a langh tlawm hnga tiah mipi lei nih a hngah bak in an hngah ve. A si nain zei ruangah dah mipi he pehtlaihnak tuahnak ah a daih hnga timi belte cu mipi lei zong nih fiang tein an thei kho lo.\nMintami Moe Hay Ko mah ti a daih pahnak cu hringtu a nu ngan damnak kong he pehtlai in a nu pawng te i a zoh khenh peng ruangah a nuh ping ngia lei rian ttuannak ah a tu bantuk in a hung daih deuhnak hi si. A tu tan ah cun a zoh tu mipi zong lau dih lak in a tuah tu hna aa dawhnak langhter nak video thar pakhat a hung chuak ruangmaang cang.\nMah video hi social media cung a phanh nak in caan tawi te chung hmanh ah a zoh tu minung an tam kho tak tak i mah video thar a chuakmi cu a hmu rih lomi hna kan um sual ah tiah ka vun share tthan venak hi si, video zoh na duh cun a tang lei link te hi rak kan hmeh piak ve.\nCELEBRITY, HOME March 16, 2019 March 16, 2019 by David